അടിച്ചേല്‍പിക്കുന്ന സംഗീതം വിശുദ്ധമോ? | Madhyamam\ndate_range 8 Oct 2016 9:46 AM GMT\nഅടിച്ചേല്‍പിക്കുന്ന സംഗീതം വിശുദ്ധമോ?\nസംഗീതം ശ്രവണസുഖദമായ ആവിഷ്കാരമാണെന്നതില് തര്‍ക്കമില്ല. എന്നാല്, ഇഷ്ടമില്ലാത്തവരില് സംഗീതം അടിച്ചേല്‍പിക്കാനൊക്കുമോ? കാനഡയിലെ നടപ്പ് സംവാദ വിഷയം സംഗീതത്തെ ഇസ്ലാംമത വിശ്വാസവുമായി ബന്ധപ്പെടുത്തി ഉടലെടുത്തതിനാല് വ്യാപക ശ്രദ്ധ കവരുന്നു എന്നതില് അതിശയമൊന്നുമില്ല. കാരണം, മുസ്ലിം വിശ്വാസവുമായി ബന്ധപ്പെട്ട വിഷയങ്ങള് വിവാദഭൂമികയില് പ്രത്യക്ഷപ്പെട്ടുകാണേണ്ട താമസം ആക്രമണോത്സുകരായ ഒരു വന്‍സംഘം വിമര്‍ശാസ്ത്രങ്ങളുമായി അങ്കംകുറിക്കാന് എത്താതിരിക്കില്ല. കാനഡയിലെ ഒരു പബ്ളിക് സ്കൂളില് നിര്‍ബന്ധ സംഗീതപഠനത്തില്‍നിന്ന് തന്‍െറ കുട്ടിയെ ഒഴിവാക്കാന് മുഹമ്മദ് നുഅ്മാന് എന്ന രക്ഷകര്‍ത്താവ് വിദ്യാലയാധികൃതരോട് ആവശ്യപ്പെട്ടതാണ് പുതിയ വിവാദങ്ങള്‍ക്ക് തിരികൊളുത്തിയത്. അതോടെ അപവാദ ആരോപണ വ്യവസായരംഗം ഉണര്‍ന്ന് സക്രിയമായി. മുഹമ്മദ് നുഅ്മാന് കനേഡിയന് മൂല്യങ്ങള് അട്ടിമറിക്കാന് ശ്രമിക്കുന്നു, സങ്കുചിത മനസ്കനായ വ്യക്തി, തീവ്രവാദി, പിന്നാക്കക്കാരന്, എത്ര അസംബന്ധ നിലപാട് തുടങ്ങിയ പ്രയോഗങ്ങള്‍കൊണ്ടാണ് ആ രക്ഷകര്‍ത്താവിനെ മാധ്യമങ്ങളും കമന്‍േററ്റര്‍മാരും വേട്ടയാടിയത്.\nഅതേസമയം, ഇതര മതസ്ഥരുടെ സമാന തീരുമാനങ്ങളോ ബന്ധപ്പെട്ട അനുഷ്ഠാനങ്ങളോ ഇവ്വിധം വിമര്‍ശിക്കപ്പെടാറില്ല എന്നതാണ് ശ്രദ്ധേയമായ കാര്യം. സംഗീതം നിഷിദ്ധമാണെന്ന തന്‍െറ വിശ്വാസം സംരക്ഷിക്കുന്നതിനുവേണ്ടി ഇത്തരമൊരു തീരുമാനം കൈക്കൊണ്ട നുഅ്മാനെതിരെ പല മുസ്ലിംകളും രംഗപ്രവേശം ചെയ്യുകയുണ്ടായി. ഒരുപക്ഷേ, മറ്റുള്ളവര് തങ്ങളെ പിന്തിരിപ്പന് ചിന്താഗതിക്കാരായി കരുതുമോ എന്ന ആശങ്ക നിമിത്തമാകാം അവര് ആ നിലപാട് കൈക്കൊണ്ടത്. ‘മിതവാദികള്’ എന്ന പ്രശംസ കൊതിക്കുന്നവരും നുഅ്മാനെതിരായ പ്രചാരണങ്ങളില് മുഴുകി. ഒരു ബഹുസംസ്കാര ലിബറല് സമൂഹത്തില് വിശ്വാസപരമായ ആവശ്യങ്ങള് ഉന്നയിക്കാന് പാടുണ്ടോ എന്ന ചോദ്യമാണ് ഇതുമായി ബന്ധപ്പെട്ട് ഉയര്‍ന്നുവരുന്നത്. ഹിജാബ് ധരിക്കാനുള്ള സ്വാതന്ത്ര്യം, വിദ്യാലയങ്ങളില് നമസ്കാരമുറിക്കുള്ള സ്വാതന്ത്ര്യം തുടങ്ങിയവ ആവശ്യപ്പെടുന്നതോടെ മതേതരത്വം കുഴപ്പത്തിലാകുമോ?\nസംഗീതം മനുഷ്യരില് മന$ശാസ്ത്രപരമായ വികാസം ഉളവാക്കുമെന്ന പക്ഷക്കാരനാണ് ഞാന്. അതിനാല്, വിദ്യാര്‍ഥികളെ സംഗീതപഠനത്തില്‍നിന്ന് നിരുത്സാഹപ്പെടുത്തുന്ന രീതി ഗുണകരമല്ളെന്നും ഞാന് വ്യക്തിപരമായി വിശ്വസിക്കുന്നു. അതേസമയം, സംഗീതം നിഷിദ്ധമാണെന്ന വിശ്വാസത്തില് നുഅ്മാന് ഒറ്റക്കല്ല. സംഗീതപഠനം ഉപേക്ഷിക്കാനുള്ള അയാളുടെ അപേക്ഷയില് 130 രക്ഷകര്‍ത്താക്കള് ഒപ്പുവെച്ചിരുന്നു. പോപ് സംഗീതജ്ഞനായ കാറ്റ് സ്റ്റീവന്‍സണ് ഉപകരണസംഗീതം നിഷിദ്ധമാണെന്ന ധാരണയോടെയാണ് ഇസ്ലാം ആശ്ളേഷിച്ചത്. യൂസുഫ് ഇസ്ലാം എന്ന നാമം സ്വീകരിക്കുകയും ഉപകരണ സംഗീതം സ്വജീവിതത്തില്‍നിന്ന് ഉപേക്ഷിക്കുകയും ചെയ്തു അദ്ദേഹം. പിന്നീട് അദ്ദേഹം പുതിയ സംഗീതരീതികള് ആരംഭിച്ചു. വിശ്വാസികളില് ചിലര് സംഗീതത്തെ നിഷിദ്ധമായി കരുതുമ്പോള് ചിലര് പ്രത്യേക പശ്ചാത്തലത്തില് മാത്രം അനുവദനീയമായ (മുബാഹ്) കലയായും അതിനെ കണക്കാക്കുന്നു. മറ്റുചിലര് സംഗീതത്തെ കറാഹത്ത് (അനഭിലഷണീയം) ആയാണ് ഗണിക്കുന്നത്.\nഈ ഘട്ടത്തില് കനേഡിയന് അവകാശചാര്‍ട്ടര്, മനുഷ്യാവകാശ നിയമങ്ങള് എന്നിവ ഓരോ പൗരന്‍െറയും വിശ്വാസപ്രമാണങ്ങളെ സംബന്ധിച്ച് എന്ത് നിലപാട് സ്വീകരിക്കുന്നു എന്ന പരിശോധന പ്രസക്തമാണ്. ഓരോ പൗരനും സ്വന്തം വിശ്വാസങ്ങള് പവിത്രമായി സൂക്ഷിക്കാനും ജീവിതത്തില് പ്രയോഗവത്കരിക്കാനും പൂര്‍ണാനുമതിയുള്ളതായി കനേഡിയന് സുപ്രീംകോടതി വ്യക്തമാക്കുകയുണ്ടായി. ഇതര വിശ്വാസധാരകള് എത്ര എതിര്‍പ്പുകള് ഉയര്‍ത്തിയാലും ഓരോ പൗരനും സ്വന്തം വിശ്വാസങ്ങള് സംരക്ഷിക്കാം. സാര്‍വദേശീയ മനുഷ്യാവകാശ നിയമങ്ങളും കനേഡിയന് നിയമങ്ങളും ഇക്കാര്യംതന്നെ സ്പഷ്ടമായി ദൃഢീകരിക്കുകയുണ്ടായി. തന്‍െറ വിശ്വാസപ്രമാണം ഉയര്‍ത്തിപ്പിടിക്കാന് നടത്തിയ ശ്രമം വിദ്യാലയാധികൃതര് പരാജയപ്പെടുത്തിയതോടെയാണ് താന് സ്കൂളില്‍നിന്ന് കുട്ടിയെ പിന്‍വലിച്ചതെന്ന നുഅ്മാന്‍െറ വിശദീകരണം വിവാദവ്യവസായികള് കാണാതെ പോകുന്നു.\nവിദ്യാര്‍ഥികള്‍ക്ക് ഗുണകരമായ സര്‍വകാര്യങ്ങളും നിര്‍ണയിക്കാനുള്ള അവകാശവും പ്രാപ്തിയും വിദ്യാലയാധികൃതര്‍ക്ക് ഉണ്ടോ? ഇന്ന് മ്യൂസിക് നിര്‍ബന്ധമാക്കുന്ന സ്കൂളുകള് നാളെ ഹിജാബ് നിരോധം പ്രഖ്യാപിക്കാന് മുതിര്‍ന്നേക്കും. തുടര്‍ന്ന് താടിയും തലപ്പാവും പാടില്ളെന്ന നിയമങ്ങള് ആവിഷ്കരിക്കപ്പെടാം. പിന്നീട് സര്‍വതും നിശ്ചയിക്കാന് അധികാരമുള്ളവരായി വിദ്യാലയ മാനേജ്മെന്‍റ് രംഗപ്രവേശം ചെയ്തേക്കാം. സ്വന്തം കുഞ്ഞുങ്ങളെ ഏതുവിധമാണ് വളര്‍ത്തേണ്ടത് എന്ന് നിര്‍ണയിക്കുന്നതിനുള്ള പ്രാഥമിക ചുമതല മാതാപിതാക്കളുടേതാണ്. മാതാപിതാക്കളുടെ ഈ ഉത്തരവാദിത്തത്തെ ഹനിക്കുന്ന രീതിയിലുള്ള ഇടപെടലുകള് സ്കൂളില്‍നിന്നോ സ്റ്റേറ്റില്‍നിന്നോ സംഭവിക്കാതിരിക്കുക എന്നതാണ് യഥാര്‍ഥ ജനാധിപത്യ സ്വാതന്ത്ര്യം എന്ന് ഞാന് വിശ്വസിക്കുന്നു.\nTAGS:islamic music faisal kutty


മന്ത്രി മണിയുടെ പൈലറ്റ് ജീപ്പിടിച്ച് മൂന്നു വാഹനങ്ങള് തകര്‍ന്നു\nThursday 30 November 2017 1:00 am IST\nപന്തളം: വൈദ്യുതി മന്ത്രി എം.എം. മണിയക്ക് പൈലറ്റ് പോകുകയായിരുന്ന പോലീസ് ജീപ്പ് നിയന്ത്രണംവിട്ടിടിച്ച് ഒരു സ്‌കൂട്ടര് ഉള്‍പ്പെടെ മൂന്നു വാഹനങ്ങള് തകര്‍ന്നു. ആര്‍ക്കും പരുക്കില്ല.\nഇന്നലെ ഉച്ചകഴിഞ്ഞ്2മണിക്ക് പന്തളം എം.എം. ജംഗ്ഷനിലായിരുന്നു അപകടം. തിരുവനന്തപുരത്തു നിന്നും കോട്ടയത്തേക്കു പോകുകയായിരുന്നു മന്ത്രി. മന്ത്രിക്കു പൈലറ്റായി വന്ന പന്തളം പോലീസ് സ്‌റ്റേഷനിലെ ജീപ്പാണ് അപകടമുണ്ടാക്കിയത്. മെഡിക്കല് മിഷന് ജംഗ്ഷനിലെത്താറായപ്പോള് ജീപ്പിന്റെ മുന്നിലെ ബോള് ജോയിന്റ് ഒടിഞ്ഞ് നിയന്ത്രണം വിടുകയായിരുന്നു. റോഡിനു വലതു വശത്തേക്കു പാഞ്ഞുകയറിയ ജീപ്പ് അവിടെ പാര്‍ക്ക് ചെയ്തിരുന്ന കാറിലിടിച്ചു. മുന്നോട്ട നീങ്ങിയ ജീപ്പ് തൊട്ടടുത്ത ഹോട്ടലിനു മുന്നില് പാര്‍ക്കു ചെയ്തിരുന്ന മാരുതി വാനിലിടിച്ചു നില്ക്കുകയായിരുന്നു. ഇടിയുടെ ആഘാതത്തില് തെറിച്ച കാര് ഇടിച്ചാണ് പാര്‍ക്ക് ചെയ്തിരുന്ന സ്‌കൂട്ടര് തകര്‍ന്നത്.\nഭാഗ്യംകൊണ്ടാണ് ആള്‍ക്കാര്‍ക്ക് അപകടമുണ്ടാകാതിരുന്നത്. തൊട്ടടുത്തുണ്ടായിരുന്ന ബസ് കാത്തിരിപ്പു കേന്ദ്രത്തില് നിറയെ ആര്‍ക്കാരുണ്ടായിരുന്നു. അവിടേയ്‌ക്കോ തിരക്കുണ്ടായിരുന്ന ഹോട്ടലിലേക്കോ ജീപ്പ് പാഞ്ഞുകയറിയിരുന്നെങ്കില് വന് ദുരന്തം ഉണ്ടാകുമായിരുന്നു. പാര്‍ക്ക് ചെയ്തിരുന്ന വാഹനങ്ങളിലും യാത്രക്കാരുണ്ടായിരുന്നില്ല. എറണാകുളത്തു നിന്നും വന്ന വാനിലുണ്ടായിരുന്നവര് അപകടം നടക്കുന്നതിനു മിനിറ്റുകള്‍ക്കു മുമ്പാണ് ഭക്ഷണം കഴിക്കാനായി ഹോട്ടലിലേക്കു കയറിയത്.\nഏറെ ഓടിത്തളര്‍ന്ന് ഉപയോഗയോഗ്യമല്ലാത്തതാണ് പന്തളം സ്‌റ്റേഷനിലെ അപകടത്തില്‍പ്പെട്ട ജീപ്പ്. ടയറുകള് നാലും മൊട്ടയും. ഈ ജീപ്പില് ജീവന് പണയം വച്ചാണ് പോലീസുകാര് യാത്ര ചെയ്യുന്നത്. നല്ല കണ്ടീഷനിലുള്ള ജീപ്പുവേണമെന്ന് നിരവധി തവണ ബന്ധപ്പെട്ടവരോടാവശ്യപ്പെട്ടിട്ടും ഒരു നടപടിയും ഉണ്ടായിട്ടില്ല.\nപന്തളത്തെ പ്രത്യേക സാഹചര്യത്തില് എപ്പോഴും നല്ല കണ്ടീഷനിലയുള്ള ജീപ്പുകള് അത്യന്താപേക്ഷിതമാണ്. ഈ പോലീസ് സ്‌റ്റേഷന് പരിധിയില് വരുന്ന, മിക്കവാറും രാഷ്ട്രീയ സംഘര്‍ഷങ്ങളുണ്ടാകാറുള്ള ഇലവുംതിട്ട ഇവിടെനിന്നും പത്തു കിലോമീറ്ററിലേറെ ദൂരെയാണ്. ശബരിമല തീര്‍ത്ഥാടക്കാലമായതിനാല് ആയിരങ്ങളാണ് ദിവസേന പന്തളത്തെത്തുന്നത്. എംസി റോഡിലൂടെ നിരവധി മന്ത്രിമാരാണ് മിക്ക ദിവസങ്ങളിലും കടന്നു പോകുന്നത്. ഇവര്‍ക്കെല്ലാം പറന്തല് മുതല് മുളക്കുഴ വരെ പൈലറ്റായി പോകേണ്ടതും ഇവിടുത്തെ പോലീസുകാരാണ്. എന്നിട്ടും പന്തളം പോലീസിന് കണ്ടം ചെയ്യാറായ ജീപ്പാണ് അനുവദിക്കാറുള്ളത്.


ചെങ്ങോട്ടുമലയില് ഖനനം നടത്തിയാല് ഗുരുതര ആഘാതമുണ്ടാകുമെന്ന് വിദഗ്ധ സമിതി\nഡെല്‍റ്റ ഗ്രൂപ്പിന് പാരിസ്ഥിതിക അനുമതി നല്‍കിയ റിപ്പോര്‍ട്ട് മരവിപ്പിക്കണമെന്നും റാപ്പിഡ് പരിസ്ഥിതി ആഘാത നിര്‍ണയ സമിതി ശുപാര്‍ശ ചെയ്തു.\n10 Jul, 2019 at 07:21 AM\nചെങ്ങോട്ടുമലയില് കരിങ്കല് ഖനനം നടത്തിയാല് ഗുരുതര പരിസ്ഥിതി ആഘാതമുണ്ടാകുമെന്ന് ജില്ലാ കലക്ടര് നിയോഗിച്ച വിദഗ്ധ സമിതിയുടെ റിപ്പോര്‍ട്ട്. ഡെല്‍റ്റ ഗ്രൂപ്പിന് പാരിസ്ഥിതിക അനുമതി നല്‍കിയ റിപ്പോര്‍ട്ട് മരവിപ്പിക്കണമെന്നും റാപ്പിഡ് പരിസ്ഥിതി ആഘാത നിര്‍ണയ സമിതി ശുപാര്‍ശ ചെയ്തു. ഖനനം തുടങ്ങിയാല് ഉരുള്‍പൊട്ടലുണ്ടാകുമെന്ന ഖനനവിരുദ്ധ സമര സമിതിയുടെ നിലപാടും വിദഗ്ധ സമിതി ശരിവെച്ചിട്ടുണ്ട്.\nഡെല്‍റ്റ ഗ്രൂപ്പിന് ക്വാറി തുടങ്ങാന് അനുമതി നല്‍കിയാല് ഒരു പ്രദേശത്തെ ജൈവ ആവാസ വ്യവസ്ഥയെ പൂര്‍ണ്ണമായും തകിടം മറിക്കുമെന്നാണ് റിപ്പോര്‍ട്ടിന്റെ ഉള്ളടക്കം. പാറച്ചീളുകള് 650 മീറ്റര് ദൂരത്തില് വരെ തെറിക്കാന് സാധ്യതയുണ്ട്. 300 മീറ്റര് ദൂരത്തില് ജനവാസ കേന്ദ്രമുള്ളതിനാല് അപകടമുണ്ടാകാനുള്ള സാധ്യത വളരെ കൂടുതലാണന്ന് റിപ്പോര്‍ട്ടില് പറയുന്നു. ഖനനത്തിന് വേണ്ടി മേല്‍മണ്ണ് നീക്കം ചെയ്യുമ്പോള് മണ്ണിന്റെ ഫലപുഷ്ടി നഷ്ടപ്പെടുമെന്നും അത് ചെങ്ങോട്ടുമലക്ക് ചുറ്റുമുള്ള ക്യഷിയെ ബാധിക്കുമെന്നും പറയുന്നു. വിവിധ സസ്യ ജന്തുജാലങ്ങളുടെ ആവാസ കേന്ദ്രമാണ് പ്രദേശമെന്നതും എടുത്ത് പറയുന്നുണ്ട്.\nമലയില് നിന്നുള്ള നീരുറവയാണ് കുറ്റ്യാടി, കോരപ്പുഴ നിര്‍ത്തടങ്ങളെ സജീവമാക്കി നിലനിര്‍ത്തുന്നതെന്നും ഖനനം ഉണ്ടായാല് നീരുറവകളെ തകര്‍ക്കുമെന്നും കലക്ടര്‍ക്ക് നല്‍കിയ റിപ്പോര്‍ട്ടിലുണ്ട്. മണ്ണിടിച്ചിലും ഉരുള്‍പൊട്ടലും ഉണ്ടാകാനുള്ള സാധ്യതയും ചൂണ്ടിക്കാട്ടുന്നു. കോഴിക്കോട് ജില്ലാ ജിയോളജിസ്റ്റ് കെ ഇബ്രാഹിമിന്റെ നേത്യത്വത്തിലുള്ള സംഘത്തില് തിരുവനന്തപുരം എന്.സി.ഇ.എസ്.എസ് ശാസ്ത്രജ്ഞന് ഡോ സി പത്മലാലടക്കമുള്ള വിദഗ്ധരും വനം വകുപ്പ്, സി.ഡബ്ല്യു.ആര്.ഡി.എം, എന്.ഐ.ടി തുടങ്ങിയ സ്ഥാപനങ്ങളിലെ ഉദ്യോഗസ്ഥരുമുണ്ടായിരുന്നു.


പ്രളയം പൂർണമായി തകർത്ത 5894 വീടുകൾ പുനർനിർമിച്ചു; 298 കോടി രൂപയുടെ സഹായം | I&PRD : Official Website of Information Public Relations Department of Kerala\nFri, 07/12/2019 - 13:23 /0Comments\nപ്രളയത്തിൽ പൂർണമായി തകർന്ന 5894 വീടുകൾ 298 കോടി രൂപ ചെലവഴിച്ച് സർക്കാർ പുനർനിർമിച്ചു. ഭാഗികമായി നാശനഷ്ടം സംഭവിച്ച 2,54,681 വീടുകൾക്കായി 1274.5 കോടി രൂപയും ചെലവഴിച്ചു. സർക്കാരിന് ലഭ്യമായ കണക്കുകളനുസരിച്ച് 15,463 വീടുകളാണ് പൂർണമായി തകർന്നത്. പൂർണമായി തകർന്ന വീടുകൾ സ്വയം പുനർനിർമിക്കാൻ തയ്യാറായി 9329 പേർ മുന്നോട്ടുവന്നിരുന്നു. ഇവർക്ക് സർക്കാരിന്റെ നാലു ലക്ഷം രൂപയാണ് സഹായം. പ്രളയം തകർത്ത മറ്റു വീടുകളുടെ നിർമാണം വിവിധ ഘട്ടങ്ങളിലായി പുരോഗമിക്കുകയാണ്.\nതകർന്ന വീടുകളെ അഞ്ച് വിഭാഗങ്ങളായി തിരിച്ചാണ് സഹായം ലഭ്യമാക്കിയിരിക്കുന്നത്. 15 ശതമാനത്തിൽ കുറവും 16 മുതൽ 29 വരെ ശതമാനത്തിനിടയിലും നാശനഷ്ടം സംഭവിച്ച വീടുകൾക്ക് മുഴുവൻ സഹായവും നൽകി. ഇരുവിഭാഗങ്ങളിലുമായി 2,04,663 ഗുണഭോക്താക്കൾക്ക് 516.05 കോടി രൂപയാണ് വിതരണം ചെയ്തത്. സഹകരണ വകുപ്പിന്റെ നേതൃത്വത്തിൽ കെയർഹോം പദ്ധതിയിൽ 2000 വീടുകളാണ് ആദ്യഘട്ടത്തിൽ നിർമിക്കുന്നത്. ഇതിൽ 1500 വീടുകളുടെ നിർമാണം പൂർത്തിയാക്കി താക്കോൽ കൈമാറിക്കഴിഞ്ഞു. ബാക്കി വീടുകൾ ആഗസ്റ്റ് 15നകം കൈമാറും. ഓരോ സ്ഥലത്തിന്റേയും പ്രത്യേകത അനുസരിച്ചുള്ള വീടുകളാണ് നിർമിച്ചിരിക്കുന്നത്. രണ്ടാം ഘട്ടത്തിൽ 2000 ഫ്‌ളാറ്റുകൾ നിർമ്മിക്കാനുള്ള നടപടികൾ ഉടൻ ആരംഭിക്കും. പുനർനിർമാണത്തിന് നഗരകാര്യ വകുപ്പ് 20.14 കോടി രൂപയും അനുവദിച്ചിട്ടുണ്ട്.\nവീടുകളുടെ നാശനഷ്ടം നിർണയിച്ചത് സംബന്ധിച്ച് 98,181 അപ്പീലുകളാണ് റവന്യു വകുപ്പിന് ലഭിച്ചത്. ഇതിൽ 85,141 അപ്പീലുകളിൽ തീരുമാനമായി. അപ്പീലുകൾ യുദ്ധകാലാടിസ്ഥാനത്തിൽ തീർപ്പാക്കാൻ ജില്ലാ കളക്ടർമാർക്ക് നിർദേശം നൽകിയിട്ടുണ്ട്. പ്രളയദുരന്തത്തിനിരയായ 6.87 ലക്ഷം കുടുംബങ്ങൾക്ക് അടിയന്തരസഹായമായി പതിനായിരം രൂപ വീതം നൽകിയിരുന്നു. 687.84 കോടി രൂപയാണ് ഇത്തരത്തിൽ സർക്കാർ വിതരണം ചെയ്തത്.


ബംഗാളില് ബി.ജെ.പിയെ തറപ്പറ്റിച്ച് തൃണമൂല് കോണ്‍ഗ്രസ് മുന്നേറുന്നു\n2021-05-02 12:39:26 pm IST\nകല്‍ക്കത്ത: ബംഗാള് നിയമസഭ തെരഞ്ഞെടുപ്പില് അധികാരം ഉറപ്പിച്ച് തൃണമൂല് കോണ്‍ഗ്രസ്. 200 സീറ്റുകളിലാണ് തൃണമൂല് കോണ്‍ഗ്രസിന്റെ മുന്നേറ്റം. വോട്ടെണ്ണല് പുരോഗമിക്കുമ്പോള് 206 മണ്ഡലങ്ങളിലാണ് തൃണമൂല് കോണ്‍ഗ്രസ് ലീഡ് ചെയ്യുന്നത്.\nബി.ജെ.പി 83 മണ്ഡലങ്ങളില് മുന്നിട്ടു നില്‍ക്കുന്നത്. 148 സീറ്റാണ് ബംഗാളില് അധികാരം നേടാന് വേണ്ട കേവല ഭൂരിപക്ഷം. മൂന്നാമത്തെ സഖ്യകക്ഷിയായി തെരഞ്ഞെടുപ്പിനെ നേരിട്ട ഇടത്-കോണ്‍ഗ്രസ് സഖ്യത്തിന് കനത്ത തിരിച്ചടി നേരിട്ടു. കേവലം മൂന്ന് സീറ്റില് മാത്രമാണ് സഖ്യം മുന്നില് നില്‍ക്കുന്നത്.\nഅതേസമയം, നന്ദിഗ്രാമില് മുഖ്യമന്ത്രി മമതാ ബാനര്‍ജി പിന്നിലാണ്. ബി.ജെ.പിയുടെ സുവേന്ദു അധികാരി മുന്നേറുന്നത് മമത ബാനര്‍ജിക്ക് തിരിച്ചടിയാകും. തൃണമൂല് കോണ്‍ഗ്രസില് നിന്ന് രാജിവെച്ച് ബി.ജെ.പിയില് ചേര്‍ന്ന സുവേന്ദു അധികാരിക്കെതിരെ നന്ദിഗ്രാമില് മമത നേരിട്ട് രംഗത്തിറങ്ങുകയായിരുന്നു.\nനേരത്തെ രണ്ടിടത്ത് മത്സരിക്കുമെന്ന് മമത സൂചന നല്‍കിയെങ്കിലും ബി.ജെ.പിയുടെ വെല്ലുവിളിയെ തുടര്‍ന്ന് നന്ദിഗ്രാമില് മാത്രം മത്സരിക്കാന് മമത തീരുമാനിക്കുകയായിരുന്നു. നിരവധി രാഷ്ട്രീയ സംഘര്‍ഷങ്ങള്‍ക്ക് സാക്ഷ്യം വഹിച്ച ബംഗാളില് എട്ട് ഘട്ടങ്ങളിലായാണ് 292 സീറ്റുകളിലേക്കുള്ള തെരഞ്ഞെടുപ്പ് നടന്നത്.\nസ്ഥാനാര്‍ത്ഥികളുടെ മരണത്തെ തുടര്‍ന്ന് രണ്ട് മണ്ഡലങ്ങളില് തെരഞ്ഞെടുപ്പ് മാറ്റിവെച്ചിരുന്നു, വോട്ടെടുപ്പിന് ഇടയില് ഉണ്ടായ അക്രമസംഭവങ്ങളെ തുടര്‍ന്ന് വോട്ടെണ്ണല് ദിനത്തിലും കനത്ത സുരക്ഷയാണ് സംസ്ഥാനത്ത് ഏര്‍പ്പെടുത്തിയിരിക്കുന്നത്.\nWest Bengal Trinamool Congress BJP Election


പുതുപ്പള്ളി വെച്ചൂട്ട് ഇന്ന്. - ovsonline.in\nപുതുപ്പള്ളി വെച്ചൂട്ട് ഇന്ന്.\nMay 7, 2019 May 7, 2019 Editor 10\nപുതുപ്പള്ളി: സെന്റ് ജോർജ് ഓർത്തഡോക്സ് വലിയ പള്ളിയിലെ ചരിത്ര പ്രസിദ്ധമായ വെച്ചൂട്ട് ഇന്ന് നടത്തും. 11.15 മുതൽ നടത്തുന്ന വെച്ചൂട്ട് നേർച്ച സദ്യയിൽ പതിനായിരക്കണക്കിനു തീർഥാടകർ പങ്കെടുക്കും. ചോറ്, മാങ്ങാ അച്ചാർ, ചമ്മന്തിപൊടി, മോര് എന്നിവ ചേര്‍ന്നതാണ് പുതുപ്പള്ളി വെച്ചൂട്ട്. വെച്ചൂട്ട് സുഗമമായി നടത്തുന്നതിനായി വിപുലമായ ക്രമീകരണങ്ങൾ ഏർപ്പെടുത്തി. വിളമ്പുന്നതിനായി കൗണ്ടറുകൾ ക്രമീകരിച്ചു. കുട്ടികളുടെ ആദ്യ ചോറൂട്ടും വൈദികരുടെ സാന്നിധ്യത്തിൽ വടക്കു വശത്തെ പന്തലിൽ നടത്തും. 2-ന് ഇരവിനല്ലൂർ കവല ചുറ്റിയുള്ള പ്രദക്ഷിണവും, 4-ന് അപ്പവും കോഴിയിറച്ചിയും നേർച്ച വിളമ്പും നടത്തും.\nസ്നേഹം ഉണ്ടെങ്കിൽ ലോകം കീഴടക്കാം: ശ്രീ ശ്രീ രവിശങ്കർ.\nകോട്ടയം ∙ ഹൃദയത്തിൽ സ്നേഹം ഉണ്ടെങ്കിൽ ലോകം കീഴടക്കാൻ സാധിക്കുമെന്നു ജീവനകല സ്ഥാപക ആചാര്യൻ ശ്രീശ്രീ രവിശങ്കർ. എല്ലാ മനുഷ്യരിലും നന്മയുടെ അംശം കിടപ്പുണ്ട്. ആ നന്മയിൽ വിശ്വസിക്കാൻ സാധിക്കണമെന്നും അദ്ദേഹം പറഞ്ഞു. ഭാരതത്തിലെ പ്രഥമ ജോർജിയൻ തീർഥാടന കേന്ദ്രമായ പുതുപ്പള്ളി സെന്റ് ജോർജ് ഓർത്തഡോക്സ് വലിയ പള്ളിയിലെ പെരുന്നാളിനോടനുബന്ധിച്ചു നടന്ന പൊതു സമ്മേളനത്തിൽ ഓർഡർ ഓഫ് സെന്റ് ജോർജ് പുരസ്കാരം ഏറ്റുവാങ്ങുകയായിരുന്നു ശ്രീ ശ്രീ രവിശങ്കർ.\nസ്വാർഥതയും അസൂയയും നേർപ്പിച്ച് സുതാര്യതയുള്ള മനുഷ്യരാകണം. അതുപോലെ പ്രധാനമാണ് പരസ്പര വിശ്വാസം. മറ്റുള്ളവരിൽ നല്ല ഗുണങ്ങൾ ഉണ്ടെന്ന് വിശ്വസിക്കണം. സമൂഹത്തിന്റെ നന്മ കാണാൻ ശ്രമിച്ചാൽ നമ്മൾ നന്മ ചെയ്തുശീലിക്കും. തീവ്രവാദിക്ക് പോലും നന്മ ചെയ്യാനാവും. അയാൾക്കു ചെറിയൊരു രോഗമുണ്ടെന്ന് മാത്രം. അതിനാവശ്യം ചികിൽസയാണ്. ഏതു തിന്മയും സ്നേഹചികിത്സകൊണ്ട് മാറും. നന്മകളുടെ ഉറവിടമാണ് പുതുപ്പള്ളി ഓർത്തഡോക്സ് പള്ളി. ഇടവക പാവങ്ങളോടും ദരിദ്രരോടും കാണിക്കുന്ന കരുണ മഹനീയമാണ്.\nമതങ്ങളുടെ ഐക്യത്തിലൂടെയുള്ള വിശ്വമാനവികതയാണ് ശ്രീ ശ്രീ രവിശങ്കറുടെ ലക്ഷ്യമെന്ന് ചടങ്ങിൽ അധ്യക്ഷത വഹിച്ച ഡോ. തോമസ് മാർ അത്തനാസിയോസ് പറഞ്ഞു. ഉദ്ഘാടനവും ജീവകാരുണ്യ പ്രവർത്തനങ്ങളുടെ പ്രഖ്യാപനവും മുൻ മുഖ്യമന്ത്രി ഉമ്മൻചാണ്ടി നിർവഹിച്ചു. ഓർഡർ ഓഫ് സെന്റ് ജോർജ് പുരസ്ക്കാരം ഡോ.തോമസ് മാർ അത്താനാസിയോസ് ശ്രീ ശ്രീ രവിശങ്കറിനു സമർപ്പിച്ചു. വികാരി ഫാ. കുര്യൻ തോമസ് കരിപ്പാൽ, പുതുപ്പള്ളി പഞ്ചായത്ത് പ്രസിഡന്റ് നെബു ജോൺ, അസിസ്റ്റന്റ് വികാരിമാരായ ഫാ. മർക്കോസ് മർക്കോസ്, ഫാ. സക്കറിയ തോമസ്, ട്രസ്റ്റിമാരായ ലിജോയ് വർഗീസ്, സാം കുരുവിള, സെക്രട്ടറി ജോജി പി.ജോർജ് എന്നിവർ പ്രസംഗിച്ചു.\n← പുതുപ്പള്ളി പെരുനാൾ: വിശുദ്ധ ഗീവർഗീസ് സഹദായുടെ ഓർമ്മപ്പെരുനാൾ\nഎൻജിനീയറിങ് പഠനം: രണ്ടു കോടി രൂപയുടെ സ്‌കോളർഷിപ്പുമായി ഓർത്തഡോക്സ് സഭ →


‘ഹൈക്കോടതിയും ചീഫ് ജസ്റ്റിസും തള്ളിയ കേസിലാണ് ലോകായുക്തയുടെ വിധി’; നടപടി വിദഗ്ധ ആലോചനയ്ക്ക് ശേഷമെന്ന് കുറ്റക്കാരനാക്കിയ വിധിയില് കെടി ജലീല്\nതിരുവനന്തപുരം: ബന്ധു നിയമനത്തില് കെടി ജലീല് കുറ്റക്കാരനെന്ന് ലോകായുക്ത വിധിക്ക് പിന്നാലെ പ്രതികരണവുമായി മന്ത്രി. മുന് ഗവര്‍ണറും മുന് ചീഫ് ജസ്റ്റിസുമായ പി സദാശിവവും ഹൈക്കോടതിയും തള്ളിയ കേസിലാണ് ലോകായുക്തയുടെ വിധി. വിധി പകര്‍പ്പ് കിട്ടിയ ശേഷം നിയമവിദഗ്ധരുമായു ആലോചിച്ച് നടപടികള് സ്വീകരിക്കുമെന്നും ജലീല് പറഞ്ഞു. ‘ബഹുമാനപ്പെട്ട ഹൈകോടതിയും ബഹുമാനപ്പെട്ട മുന് കേരള ഗവര്‍ണ്ണറും സുപ്രിംകോടതി മുന് ചീഫ് ജസ്റ്റിസുമായ പി. സദാശിവവും തള്ളിയ കേസിലാണ് ബഹുമാനപ്പെട്ട ലോകായുക്ത ഇപ്പോള് ഇങ്ങിനെ ഒരു വിധി പുറപ്പെടുവിച്ചിരിക്കുന്നത്. പൂര്‍ണ്ണമായ […]\n9 April 2021 9:00 AM GMT\nതിരുവനന്തപുരം: ബന്ധു നിയമനത്തില് കെടി ജലീല് കുറ്റക്കാരനെന്ന് ലോകായുക്ത വിധിക്ക് പിന്നാലെ പ്രതികരണവുമായി മന്ത്രി. മുന് ഗവര്‍ണറും മുന് ചീഫ് ജസ്റ്റിസുമായ പി സദാശിവവും ഹൈക്കോടതിയും തള്ളിയ കേസിലാണ് ലോകായുക്തയുടെ വിധി. വിധി പകര്‍പ്പ് കിട്ടിയ ശേഷം നിയമവിദഗ്ധരുമായു ആലോചിച്ച് നടപടികള് സ്വീകരിക്കുമെന്നും ജലീല് പറഞ്ഞു.


ഒറീസ തീരത്ത് രൂപപ്പെട്ട ന്യൂനമര്‍ദ്ദം വീണ്ടും കേരളത്തിലേക്ക്; 11 ജില്ലകളില് കനത്ത മഴക്ക് സാധ്യത – Chandrika Daily\nBy Web Desk 1 / August 18, 2018\nഒറീസ തീരത്ത് രൂപപ്പെട്ട ന്യൂനമര്‍ദ്ദം വീണ്ടും കേരളത്തിലേക്ക്; 11 ജില്ലകളില് കനത്ത മഴക്ക് സാധ്യത\nകോഴിക്കോട്: തിരുവനന്തപുരം, കൊല്ലം, കാസര്‍ക്കോട് ഒഴികെയുള്ള 11 ജില്ലകളില് കനത്ത മഴയ്ക്ക് സാധ്യത തെളിഞ്ഞതോടെ കേരളത്തില് വീണ്ടും ജാഗ്രത നിര്‍ദ്ദേശം. ഒറീസ തീരത്ത് രൂപപ്പെട്ട ന്യൂനമര്‍ദ്ദം വീണ്ടും…\nകോഴിക്കോട്: തിരുവനന്തപുരം, കൊല്ലം, കാസര്‍ക്കോട് ഒഴികെയുള്ള 11 ജില്ലകളില് കനത്ത മഴയ്ക്ക് സാധ്യത തെളിഞ്ഞതോടെ കേരളത്തില് വീണ്ടും ജാഗ്രത നിര്‍ദ്ദേശം. ഒറീസ തീരത്ത് രൂപപ്പെട്ട ന്യൂനമര്‍ദ്ദം വീണ്ടും കേരളത്തിലേക്ക് നീങ്ങിയതോടെയാണ് കനത്ത മഴയ്ക്ക് സാധ്യത തെളിഞ്ഞത്. ആഗസ്റ്റ് 20 വരെ ഒറ്റപ്പെട്ട കനത്ത മഴയ്ക്ക് സാധ്യതയുള്ളതായാണ് കാലാവസ്ഥാ നിരീക്ഷണ കേന്ദ്രം അറിയിച്ചത്.\nസംസ്ഥാനത്ത് ഇന്നലെ മാത്രം 82,442 പേരെയാണ് രക്ഷപ്പെടുത്തിയത്. ദുരിതാശ്വാസ ക്യാംപുകളില് കഴിയുന്നവരുടെ എണ്ണം നാലു ലക്ഷം കവിഞ്ഞു. എറണാകുളം ജില്ലയില് മാത്രം 1.42 ലക്ഷം പേര് ദുരിതാശ്വാസ ക്യാംപുകളില് കഴിയുന്നുണ്ട്.\nഇപ്പോഴും ആയിരക്കണക്കിന് കുടുംബങ്ങളാണ് കുട്ടനാട്ടിലും സമീപ പ്രദേശങ്ങളിലുമായി ഒറ്റ പ്പെട്ട് കഴിയുന്നത്. ഇപ്പോള് രക്ഷപ്പെടുന്നവര് കുട്ടനാട്ടില് നിന്ന് പാലായനം ചെയ്യുകയാണ്.\nഇതിനിടയില് ഇടുക്കിയില് നിന്ന് പുറത്തേക്കുവിടുന്ന വെള്ളത്തിന്റെ അളവ് 800 ക്യൂമെക്‌സ് ആയി കുറച്ചു. 2401.56 അടിയാണ് ഇപ്പോഴത്തെ ജലനിരപ്പ്. മുല്ലപ്പെരിയാരിയാറില് ജലനിരപ്പ് 141.15അടിയാണ്. അതേസമയം വേമ്പനാട്ട് കായലിലും ജലനിരപ്പ് ഉയരുകയാണ്. ആലപ്പുഴ മഗരത്തിലെ കനാലുകളിലും വെള്ളം നറയുന്നു. ബീച്ചിനടുത്തുള്ള പൊഴിമുറിക്കാന് കലക്ടര് നിര്‍ദേശം നല്‍കി.\nCategories: More, Video Stories, Views Tags: heavy rain, KERALA FLOOD, rescue


ന്യൂയോര്‍ക്കിലെ മ്യൂസിയം ഓഫ് മൂവിങ് ഇമേജസ്, ലണ്ടന് ഫിലിം മ്യൂസിയം എന്നിവയുടെ മാതൃകയില് തയ്യാറാക്കിയ സിനിമാ മ്യൂസിയം ഏഷ്യയിലെ ആദ്യത്തെ ബൃഹദ് ചലച്ചിത്ര മ്യൂസിയമാണ്\n20 Jan, 2019 at 06:48 AM\nഇന്ത്യയിലെ ആദ്യ സിനിമാ മ്യൂസിയം പ്രധാനമന്ത്രി നരേന്ദ്രമോദി രാജ്യത്തിന് സമര്‍പ്പിച്ചു. മുംബൈ ഫിലിംസ് ഡിവിഷന് ആസ്ഥാനത്താണ് മ്യൂസിയം. ശ്യാം ബെനഗലിന്റെ നേതൃത്വത്തിലുള്ള സമിതിയാണ് മ്യൂസിയത്തിന്റെ നിര്‍മാണത്തിന് മേല്‍നോട്ടം വഹിച്ചത്.\nമുംബൈ ഫിലിംസ് ഡിവിഷന് ആസ്ഥാനത്തെ ഗുല്‍ഷന് മഹലിലും, ഫിലിംസ് ഡിവിഷന്റെ പഴയ ഡെമോ സ്റ്റുഡിയോയിലുമാണ് നാഷണല് മ്യൂസിയം ഓഫ് ഇന്ത്യന് സിനിമ എന്നപേരില് മ്യൂസിയം നിര്‍മിച്ചിരിക്കുന്നത്. ന്യൂയോര്‍ക്കിലെ മ്യൂസിയം ഓഫ് മൂവിങ് ഇമേജസ്, ലണ്ടന് ഫിലിം മ്യൂസിയം എന്നിവയുടെ മാതൃകയില് തയ്യാറാക്കിയ സിനിമാ മ്യൂസിയം ഏഷ്യയിലെ ആദ്യത്തെ ബൃഹദ് ചലച്ചിത്ര മ്യൂസിയമാണ്. 140 കോടി രൂപയാണ് നിര്‍മാണച്ചെലവ്. ശ്യാം ബെനഗല് തലവനായ ഉപദേശക സമിതിയും പ്രസൂണ് ജോഷിയുടെ നേതൃത്വത്തിലുള്ള മ്യൂസിയം പുനരുദ്ധാരണ സമിതിയുമാണ് മ്യൂസിയത്തിന്റെ നിര്‍മാണത്തിന് പിന്നില്.\nമലയാളത്തില്‍നിന്ന് അടൂര് ഗോപാലകൃഷ്ണനും ഉപദേശക സമിതിയില് അംഗമാണ്. മ്യൂസിയത്തിലെ ഒന്നാംഹാളില് ഇന്ത്യന് സിനിമയുടെ ചരിത്രമാണ് വ്യക്തമാക്കുന്നത്. മുംബൈയിലെ വാട്ട്‌സന് ഹോട്ടലില് നടന്ന ലൂമിയര് സഹോദരങ്ങളുടെ സിനിമാ പ്രദര്‍ശനത്തിന്റെ പകര്‍പ്പ് ഉള്‍പ്പെടെ സിനിമയിലേക്കുള്ള വികാസത്തിന്റെ ചരിത്രം ഇതിലുണ്ട്. രണ്ടാം ഹാളില് നിശ്ശബ്ദ സിനിമയുടെ കാലഘട്ടമാണ്. അക്കാലത്തെ താരങ്ങള്, ആദ്യത്തെ സമ്പൂര്‍ണ ഇന്ത്യന് സിനിമയായ രാജാഹരിശ്ചന്ദ്രയെപ്പറ്റിയുള്ള വിവരങ്ങള്, ദാദാ സാഹേബ് ഫാല്‍ക്കെ ഉപയോഗിച്ച ക്യാമറ എന്നിവ ആ കാലത്തിലൂടെയുള്ള സിനിമയുടെ ചരിത്രം പറയുന്നു.\nIf cinematography is your dream and #camera is your brush, than the #cameragallery of National Museum of Indian Cinema is the place to go#NMIC pic.twitter.com/BSud1BhIOs\n— PIB in Maharashtra (@PIBMumbai) January 19, 2019\nശബ്ദം സിനിമയുടെ ഭാഗമാകുന്നതും ആലംആര ഉള്‍പ്പെടെയുള്ള സിനിമകളുടെ വഴിയും സ്റ്റുഡിയോ മാത്രം കേന്ദ്രീകരിച്ച് രൂപപ്പെട്ട ശബ്ദ സിനിമകളുടെ കാലവും ഒക്കെയാണ് തുടര്‍ന്നുള്ള ഹാളുകളിലുള്ളത്. എട്ടാമത്തെ ഹാളിലാണ് മലയാളം ഉള്‍പ്പെടെയുള്ള പ്രാദേശികഭാഷാ സിനിമകളുടെ ചരിത്രത്തെ രേഖപ്പെടുത്തിയിട്ടുള്ളത്. വിഗതകുമാരന് മുതല് അന്നയും റസൂലും വരെയുള്ള മലയാള സിനിമയുടെ ചരിത്രം മ്യൂസിയത്തില് അടയാളപ്പെടുത്തിയിട്ടുണ്ട്.\nNarendra ModiCinema Museum\nഡല്‍ഹി എയിംസില് വന് തീപിടുത്തം; ആളപായമില്ല\nപെഹ്‍ലുഖാന്; നീതി ലഭിക്കുമെന്ന് തന്നെയാണ് പ്രതീക്ഷയെന്ന് മകന്\nകോൺഗ്രസിൽ നിന്ന് കൂറുമാറി ബി.ജെ.പിയിലെത്തിയ എം.എൽ.എക്ക് 10 കോടിയുടെ ആഡംബര കാർ\nനിരോധനാജ്ഞ; കശ്മീരില് സ്ത്രീകള്‍ക്കും കുട്ടികള്‍ക്കും നേരെ സായുധ സേനാ അതിക്രമം; യുവതികളെ ലൈംഗിക പീഡനത്തിന് ഇരയാക്കുന്നതായും റിപ്പോര്‍ട്ട്


‘യോഗ്യത ഇല്ല’.. ഒലിക്ക് വിനയായി ഇന്ത്യ; അസാധാരണ കീഴ് വഴക്കങ്ങളുമായി കമ്മ്യൂണിസ്റ്റ് പാർട്ടി | India Nepal border|kp sharma oli|Nepal Communist Party\nനൂറ്റാണ്ടുകളായി ഒരുമിച്ച് കിടക്കുന്ന ഇന്ത്യയോട് ചൈനയുടെ നിര്‍ദേശ പ്രകാരം അനാവശ്യ അതിര്‍ത്തി തര്‍ക്കം ആരംഭിച്ചത് നേപ്പാളിന്റെ നിലനില്‍പ്പിന് തന്നെ ഭീഷണിയാണെന്നാണ് നേപ്പാളിലെ രാഷ്ട്രീയ നേതാക്കളും ജനങ്ങളും കരുതുന്നത്.\nകാഠ്മണ്ഡു: അസാധാരണ കീഴ് വഴക്കങ്ങളുമായി കമ്മ്യൂണിസ്റ്റ് പാർട്ടി. നേപ്പാള് പ്രധാനമന്ത്രി കെപി ശര്‍മ്മ ഒലിയെ ഭരണകക്ഷിയായ നേപ്പാള് കമ്മ്യൂണിസ്റ്റ് പാര്‍ട്ടി (എന്‍സിപി)യില് നിന്ന് പുറത്താക്കി. ഇന്ന് പാര്‍ട്ടിയിലെ ഭൂരിപക്ഷ വിഭാഗം സെന്‍ട്രല് കമ്മിറ്റി യോഗം വിളിച്ചുചേര്‍ത്താണ് ഈ സുപ്രധാന തീരുമാനം എടുത്തത്. എന്നാൽ ശര്‍മ ഒലിയുടെ പ്രാഥമിക അംഗത്വം വരെ റദ്ദാക്കിയിട്ടുണ്ടെന്ന് പാര്‍ട്ടി വക്താവ് നാരായണ് കാജി ശ്രേഷ്ഠ മാധ്യമങ്ങളോട് പറഞ്ഞു. അടുത്തിടെ സര്‍ക്കാരിനെ പിരിച്ചുവിടാന് ഒലി തീരുമാനിച്ചതോടെയാണ് പാര്‍ട്ടിക്കുള്ളില് പ്രതിസന്ധി രൂക്ഷമായത്. ഒലിയുടെ തീരുമാനത്തില് പ്രതിഷേധിച്ച് പാര്‍ട്ടിയിലെ മുന് മാവോയിസ്റ്റ് വിഭാഗത്തിലെ ഏഴു മന്ത്രിമാര് രാജിവച്ചിരുന്നു. ഏപ്രില് 30, മെയ് 10 തീയതികളിലായാണ് നേപ്പാളില് തെരഞ്ഞെടുപ്പ് നടക്കുന്നത്.\nഒലിയെ ഞങ്ങള് എന്.സി.പിയുടെ ചെയര്‍മാന് സ്ഥാനത്തുനിന്ന് പുറത്താക്കിയിരിക്കുകയാണ്. ഇനി അദ്ദേഹത്തിനെതിരെ ഞങ്ങള് അച്ചടക്ക നടപടി സ്വീകരിക്കും. കാരണം, കമ്യൂണിസ്റ്റ് പാര്‍ട്ടിയില് അംഗമായിരിക്കാനുള്ള യോഗ്യത അദ്ദേഹത്തിനില്ല. ഞങ്ങള് അദ്ദേഹത്തോട് വിശദീകരണം തേടിയിരുന്നു. പക്ഷേ, ഇതുവരെ മറുപടി നല്‍കിയിട്ടില്ലന്നും മാധവ് കുമാര് പറഞ്ഞു.\nRead Also: ലോകത്തിലെ ഏറ്റവും ആരോഗ്യമുള്ള നഗരമായി മദീന; തിരഞ്ഞെടുത്ത് ലോകാരോഗ്യ സംഘടന\nകാഠ്മണ്ഡുവിലെ ചൈനീസ് അംബാസിഡറുടെ സ്വാധീനത്തിന് വഴങ്ങി ഇന്ത്യയുമായി നേപ്പാള് സര്‍ക്കാര് അതിര്‍ത്തി തര്‍ക്കത്തിന് തുടക്കമിട്ടതാണ് ഒലിക്ക് വിനയായത്. നൂറ്റാണ്ടുകളായി ഒരുമിച്ച് കിടക്കുന്ന ഇന്ത്യയോട് ചൈനയുടെ നിര്‍ദേശ പ്രകാരം അനാവശ്യ അതിര്‍ത്തി തര്‍ക്കം ആരംഭിച്ചത് നേപ്പാളിന്റെ നിലനില്‍പ്പിന് തന്നെ ഭീഷണിയാണെന്നാണ് നേപ്പാളിലെ രാഷ്ട്രീയ നേതാക്കളും ജനങ്ങളും കരുതുന്നത്.\nIndia Nepal border kp sharma oli Nepal Communist Party\nനേപ്പാളിൽ ശർമ്മ ഒലിക്ക് തിരിച്ചടി : രാഷ്ട്രീയ അനിശ്ചിതത്വം പരിഹരിക്കാൻ സുപ്രിംകോടതി ഇടപെടൽ\nDec 20, 2020, 07:05 pm IST


മത്സ്യം സൂക്ഷിക്കാം, വിഷമുക്തമായി : Deepika.com Karshakan News\nകേരളത്തില് നിന്നു നല്ലമത്സ്യം വിദേശത്തേക്ക് കയറ്റി അയയ്ക്കുമ്പോള് ഫോര്‍മലിന് വിഷലായനിയില് നിറച്ചുകൊണ്ടുവരുന്ന വിഷമത്സ്യം കേരളീയര്‍ക്ക് കഴിക്കേണ്ടിവരുന്നു. മത്സ്യ വിപണിയില് ലാഭം മാത്രം ലക്ഷ്യമിടുമ്പോള് മത്സ്യം കഴിക്കുന്നവര് മാരകരോഗങ്ങളാല് മെല്ലെ മെല്ലെ മരണത്തോടടുക്കുന്നു.\nഭയാനകമായ ഈ അവസ്ഥയില് നിന്നും മോചനം നേടിയേ തീരൂ. തീരദേശ മത്സ്യബന്ധനം കാര്യക്ഷമമായി നടത്താന് കഴിയുന്ന ജില്ലകളില്, ലഭിക്കുന്ന മത്സ്യം സംരക്ഷിക്കുന്നതിന് മത്സ്യഫെഡിന്റെ ഐസ് ആന്‍ഡ് ഫ്രീസിംഗ് പ്ലാന്റുകള് ഉണ്ടാക്കുകയെന്നതാണ് ഇതിനുള്ള പ്രതിവിധി. ഇത്തരം ഫ്രീസിംഗ് പ്ലാന്റുകളില് നിന്നും ഫ്രീസര് ഉള്ള ലോറികളില് തന്നെ മത്സ്യം മത്സ്യഫെഡിന്റെ വില്‍പന സ്റ്റാളുകളില് എത്തിച്ച് വില്‍പ്പന നടത്താം.\nഫിഷിംഗ് വെസലുകളിലും ഫ്രീസറുകള്‍തന്നെ ഉപയോഗിക്കണം. ഫിഷിംഗ് ഹാര്‍ബറുകളില് കോള്‍ഡ് സ്റ്റോറേജുകള് മതിയായ എണ്ണം പ്രവര്‍ത്തിപ്പിക്കുന്നതും മത്സ്യത്തിലെ വിഷം കലര്‍ത്തല് ഒഴിവാക്കാന് സഹായിക്കും. താലൂക്ക് അടിസ്ഥാനത്തിലും കോള്‍ഡ് സ്റ്റോറേജുകള് സ്ഥാപിക്കാം. ഇത് മത്സ്യ കച്ചവടക്കാര്‍ക്കും ഹോട്ടലുടമകള്‍ക്കും പ്രാദേശിക ആവശ്യക്കാര്‍ക്കുമെല്ലാം ശുദ്ധമത്സ്യം ലഭ്യമാക്കാന് ഉപകരിക്കും. ഇപ്പോള് മത്സ്യ വിപണനം നടത്തുന്ന സ്ഥലങ്ങളിലെല്ലാം മത്സ്യഫെഡിന്റെ സെയി ല്‍സ് ഡിപ്പോകള് സ്ഥാപിച്ച് നല്ല മത്സ്യം നല്‍കാന് കഴിയും. മറ്റു സംസ്ഥാനങ്ങളില് നിന്നും വരുന്ന മത്സ്യത്തിന്റെ ഗുണമേന്മ പരിശോധിക്കുന്നതിനുള്ള ടെസ്റ്റിംഗ് ലാബുകള് ചെക്ക് പോസ്റ്റുകളിലും മാര്‍ക്കറ്റുകളിലും വേണം. ഭക്ഷ്യ സാധനങ്ങളില് മായം ചേര്‍ക്കുന്നത് തടയാന് നിലവില് നിയമങ്ങളുണ്ട്. ഈ നിയമം മത്സ്യവിപണനരംഗത്തും കര്‍ശനമായി നടപ്പാക്കുന്നതിനുള്ള നടപടികളും അനിവാര്യമാണ്.\nസമുദ്രതീരത്തും വാണിജ്യ-വ്യവസായ കേന്ദ്രങ്ങളിലുമായി 523 ഐസ് പ്ലാന്റുകള് സ്വകാര്യ ഉടമസ്ഥതയിലുണ്ടിവിടെ. പരമ്പരാഗത രീതിയില് പ്രവര്‍ത്തിക്കുന്ന, ഊര്‍ജകാര്യക്ഷമത കുറഞ്ഞ ഇത്തരം പ്ലാന്റുകളില് ചുരുങ്ങിയ ചെലവില് തെര്‍മല് ഇന്‍സുലേഷന് നടത്തി വൈദ്യുതി സംരക്ഷിക്കാമെന്ന് കെഎസ്ഇബി ഊര്‍ജസംരക്ഷണ വിഭാഗം കണ്ടെത്തിയിട്ടുണ്ട്. ഇതിന്റെ അടിസ്ഥാനത്തില് 160 ഐസ് പ്ലാന്റുകളില് വൈദ്യുതി സംരക്ഷണ പ്രവര്‍ത്തനം നടത്തി ക്കഴിഞ്ഞു. ബാക്കിയുള്ള എല്ലാ ഐസ്പ്ലാന്റുകളിലേയും ഊര്‍ജ കാര്യക്ഷമത വര്‍ധിപ്പിക്കുന്നതിലൂടെയും മത്സ്യവ്യാപാരികള്‍ക്ക് കുറഞ്ഞ നിരക്കില് ഐസും കോള്‍ഡ് റൂമും ലഭ്യമാക്കുന്നതിലൂടെയും മത്സ്യം കേടുകൂടാതെ സംരക്ഷിച്ച് വിപണനം ചെയ്യല് എളുപ്പമാകും.\nകടലമ്മ കനിഞ്ഞ് ഭക്ഷിക്കാന് കരുതിയിട്ടുള്ള മത്സ്യം ടണ് കണക്കിന് കുഴിച്ചുമൂടുന്ന ദൃശ്യങ്ങള് കാണാനിടയാകുന്നത് വേദനാജനകമാണ്. മത്സ്യ സംരക്ഷണത്തിന് ഫോര്‍മലിന് ഉപയോഗിക്കുന്നത് കര്‍ശനമായി തടയണം. കടലില് പതിനയ്യായിരത്തിലധികം മത്സ്യ ഇനങ്ങള് ഇതുവരെ കണ്ടെത്തിയിട്ടുണ്ട്. അയ്യായിരത്തോളം മത്സ്യഇനങ്ങള് ഇനിയും കണ്ടെത്താനുണ്ട്. പ്രോട്ടീന്, ധാതുക്കള്, ഒമേഗ-3 ഫാറ്റി ആസിഡുകള് എന്നിവയും മറ്റു നിരവധി പോഷകഗുണങ്ങളുമടങ്ങിയ ആഹാരമാണ് മത്സ്യം. 100 ഗ്രാം മത്സ്യത്തില് 23 ഗ്രാം പ്രോട്ടീനുണ്ട്. കൊഴുപ്പ് വളരെ കുറവാണ്. ഒമേഗ-3 ഫാറ്റി ആസിഡ് ഹൃദയാരോഗ്യത്തിനും തലച്ചോറിന്റെ വികസനത്തിനും അത്യാവശ്യമാണ്.\nമനുഷ്യശരീരത്തിന്റെ ഒരു കിലോഗ്രാം ഭാരത്തിന് 0.8 ഗ്രാം പ്രോട്ടീന് ഒരു ദിവസം ആവശ്യമാണ്. ഒരു പുരുഷന് ശരാശരി 56 ഗ്രാമും സ്ത്രീക്ക് 46 ഗ്രാം പ്രോട്ടീനും പ്രതിദിനം ആവശ്യമുണ്ട്. ലോകത്ത് പ്രതിവര്‍ഷം 970-2700 ബില്യണ് കിലോഗ്രാം വരെ മത്സ്യം ശേഖരിക്കുന്നു. അതില് 450-1000 ബില്യണ് കിലോഗ്രാം മത്സ്യം വാണിജ്യാടിസ്ഥാനത്തില് വളം നിര്‍മാണത്തിനും മൃഗങ്ങള്‍ക്ക് തീറ്റയ്ക്കും മത്സ്യ എണ്ണയ്ക്കുമായിട്ടാണ് വിനിയോഗിക്കുന്നത്. 37-120 ബില്യണ് കിലോഗ്രാം മത്സ്യം മനുഷ്യര് ആഹാരത്തിനുവേണ്ടി ഉപയോഗിക്കുന്നു.\nകടലില് നിന്നു പിടിക്കുന്ന മത്സ്യം കേടുകൂടാതെ എല്ലാ ജില്ലകളിലും എത്തിക്കുന്നതിന് അടിസ്ഥാന പശ്ചാത്തലമൊരുക്കാന് കേരള സര്‍ക്കാര് മുന്നിട്ടിറങ്ങിയിട്ടുണ്ട്. 30 കോടി രൂപ വിനിയോഗിച്ച് 200 ഫിഷ് മാര്‍ട്ടുകള് സം സ്ഥാനത്ത് പ്രവര്‍ത്തിപ്പിക്കാന് തീരുമാനിച്ചിട്ടുണ്ട്. അതില് തിരുവനന്തപുരം, കൊല്ലം, കോട്ടയം, എറണാകുളം, കോഴിക്കോട് എന്നീ ജില്ലകളിലായി 27 ഫിഷ് മാര്‍ട്ടുകള് സ്ഥാപിച്ചുകഴിഞ്ഞു. നിര്‍ദ്ദിഷ്ട പദ്ധതി പൂര്‍ത്തീകരിക്കുമ്പോള് സംസ്ഥാനത്ത് ഗുണമേന്മയുള്ള, കേടാകാത്ത നല്ല മത്സ്യം യഥേ ഷ്ടം ലഭിക്കാനുള്ള സഹചര്യമുണ്ടാകും. പ്രതിദിനം 30 ടണ് മത്സ്യം കേടുകൂടാതെ സൂക്ഷിക്കാന് ശേഷിയുള്ളതും 600 ടണ് വരെ മത്സ്യം ശേഖരിച്ചുവയ്ക്കാന് കഴിയുന്നതുമായ മത്സ്യഫെഡിന്റെ ഐസ് ആന്‍ഡ് ഫ്രീസിംഗ് പ്ലാന്റുകള് 1988 മുതല് കൊച്ചിയില് പ്രവര്‍ത്തിക്കുന്നുണ്ട്. ഇവിടെ നിന്നു ഗണ്യമായ അളവില് മത്സ്യം കയറ്റുമതി ചെയ്യുന്നുമുണ്ട്.\nഫോണ്: 944701 3990.


2024ൽ വിജയം ആവർത്തിക്കാൻ ബിജെപി; പ്രചാരണ പ്രവർത്തനങ്ങൾ ആരംഭിച്ചു - BIG14NEWS\nHome All News 2024ൽ വിജയം ആവർത്തിക്കാൻ ബിജെപി; പ്രചാരണ പ്രവർത്തനങ്ങൾ ആരംഭിച്ചു\n2024ൽ വിജയം ആവർത്തിക്കാൻ ബിജെപി; പ്രചാരണ പ്രവർത്തനങ്ങൾ ആരംഭിച്ചു\n2024ൽ ലോക്‌സഭാ വിജയം ആവർത്തിക്കാൻ പ്രചാരണ പ്രവർത്തനങ്ങൾക്ക് തുടക്കമിട്ട് ബിജെപി, തുടക്കമെന്നും ബിജെപി ദേശീയ അധ്യക്ഷൻ ജെ പി നദ്ദ രാജ്യവ്യാപകമായി 120 യാത്രകൾ നടത്തും. ഡിസംബർ അഞ്ചിന് പ്രഥമ റാലി ഉത്തരാഖണ്ഡിൽ നിന്ന് ആരംഭിക്കുമെന്ന് ബിജെപി ജനറൽ സെക്രട്ടറി അരുൺ സിംഗ് പറഞ്ഞതായി എൻ ഡി ടി വി റിപ്പോർട്ട് ചെയ്‌തു. എല്ലാ സംസ്ഥാനങ്ങളും സന്ദർശിക്കുന്ന നദ്ദ ബൂത്ത് ലെവൽ പ്രവർത്തകരുമായി സംവദിക്കും, ബിജെപിക്ക് ശക്തിയില്ലാത്ത ഇടങ്ങൾ പിടിച്ചടക്കാനുള്ള തന്ത്രങ്ങൾ ആവിഷ്കരിക്കുകയും ചെയ്യും.\nപശ്ചിമ ബംഗാൾ, കേരളം, ആസാം, തമിഴ്‌നാട് എന്നീ സംസ്ഥാനങ്ങളിൽ അടുത്ത വർഷം നിയമസഭാ തിരഞ്ഞെടുപ്പ് നടക്കുന്നതിനാൽ ഉത്തരാഖണ്ഡിന് ശേഷം നദ്ദ ഈ സംസ്ഥാനങ്ങൾ സന്ദർശിക്കും. വലിയ സംസ്ഥാനങ്ങളിൽ മൂന്ന് ദിവസവും ചെറിയ സംസ്ഥാനങ്ങളിൽ രണ്ട് ദിവസവും അദ്ദേഹം ക്യാമ്പ് ചെയ്യും.\nPrevious article“നടന്ന് കുഴയാമെന്നല്ലാതെ ഇവിടെയാരും ഭയക്കുമെന്ന് കരുതരുത്; കിഫ്ബിയിലെ ഇ ഡി അന്വേഷണത്തിനെതിരെ തോമസ് ഐസക്ക്\nNext articleഇന്ത്യൻ മുസ്ലിംകൾ വംശഹത്യയുടെ വക്കിലെന്ന് അമേരിക്കയിലെ മുസ്ലിംകളുടെ സംഘടന


22 Feet King Cobra acting in Niya 2. - Malayalam Filmibeat\n| Updated: Wednesday, October 10, 2018, 15:53 [IST]\nഹൊറര് ചിത്രങ്ങള്‍ക്ക് തമിഴില് സ്വീകാര്യത ഏറി വരികയാണ്. നാഗങ്ങളും നാഗ കന്യകയും പ്രാധന കഥാപാത്രങ്ങളാകുന്ന നിയ2പ്രദര്‍ശനത്തിന് ഒരുങ്ങുകയാണ്. ജയ് കേന്ദ്രകഥാപാത്രത്തെ അവതരിപ്പിക്കുന്ന ചിത്രത്തില് വരലക്ഷ്മി ശരത്കുമാര്, റായ് ലക്ഷ്മി, കാതറിന് ട്രീസ എന്നിവരാണ് നായികമാര്. എല് സുരേഷ് സംവിധാനം ചെയ്യുന്ന ചിത്രത്തില് വരലക്ഷ്മി നാഗ കന്യകയായിട്ടാണ് വേഷമിടുന്നത്. 22 അടി നീളമുള്ള രാജവെമ്പാല ഈ ചിത്രത്തില് കഥാപാത്രമാകുന്നു എന്നൊരു പ്രത്യേകതയുമുണ്ട്.\nകഥാപാത്രമായി വരുന്ന രാജവെമ്പാലയുടെ രൂപം തീരുമാനിക്കാന് സംവിധായകന് എല് സുരേഷും ക്യാമറാമാന് രാജവേല് മോഹനും ലോകമെമ്പാടുമുള്ള വനാന്തരങ്ങളില് അന്വേഷണം നടത്തി ഒടുവില് ബാങ്കോക്കില് നിന്നുമാണ് ഈ രാജവെമ്പാലയെ കണ്ടെത്തിയത്. അതിന്റെ സ്വഭാവം, ഘടന, ബോഡി ലാംഗ്വേജ് എന്നിവ കേട്ടറിഞ്ഞു മനസിലാക്കിയാണ് ഇതിനെ തിരഞ്ഞെടുത്തത്. ശക്തമായ പ്രണയകഥയുടെ പശ്ചാത്തലത്തിലുള്ള നര്‍മ്മരസപ്രദമായ ഹൊറര് ചിത്രമാണ് നിയ 2. എഴുപതുകളിലെ നൊസ്റ്റാള്‍ജിക് സൂപ്പര് ഹിറ്റ് ഗാനം 'ഒരേ ജീവന് ഒന്‍ഡ്രേ ഉള്ളം വാരായ് കണ്ണാ' റീമിക്സ് ചെയ്ത് ഉള്‍പ്പെടുത്തി നൃത്ത രംഗം ചിത്രീകരിച്ചിരിക്കുന്നത് മറ്റൊരു സവിശേഷതയാണ്. ചാലക്കുടി, കൊടൈക്കനാല്, ഊട്ടി, തലക്കോണം, പോണ്ടിച്ചേരി എന്നിവയായിരുന്നു ചിത്രത്തിന്റെ പ്രധാന ലൊക്കേഷനുകള്.\nമുമ്പ് കണ്ടിട്ടുള്ള സര്‍പ്പ സിനിമകളില് നിന്നും വ്യത്യസ്തമായി പാമ്പുകളുടെ പ്രതികാര കഥയല്ല നിയ2പറയുന്നത്. പാമ്പുകളുടെ സാഹസീകത ചിത്രത്തില് ദൃശ്യവത്ക്കരിച്ചിട്ടുണ്ട്. ഗ്രാമീണ യുവാവായും നഗരവാസിയായ ഐടി ജീവനക്കാരനായും രണ്ട് കഥാപാത്രങ്ങളെ ജയ് അവതരിപ്പിക്കുന്നു. മൂന്ന് നായികമാര്‍ക്കും തുല്യ പ്രാധാന്യമുള്ള ശക്തമായ കഥാപാത്രങ്ങളാണ്. മൂന്ന് നായികമാരും ഗ്ലാമര് താരങ്ങളെങ്കിലും അശ്ലീലമില്ല. കുടുംബ സമേതം കണ്ടാസ്വദിക്കാവുന്ന ഗ്ലാമറും, ആക്ഷനും, സസ്‌പെന്‍സുമുള്ള ജിജ്ഞാസാഭരിതമായ നവ്യാനുഭവമേകുന്ന ഒരു വിനോദ ചിത്രമായിരിക്കും നീയാ2എന്ന് സംവിധയകന് പറഞ്ഞു.\nനാനാ പടേക്കറിനെ വിടാതെ തനുശ്രീ ദത്ത! നടനെതിരെ പുതിയ പരാതി മുംബൈ പോലീസിന് നല്‍കും!\n1979ല് പുറത്തിറങ്ങി അത്ഭുതാവഹമായ വിജയം നേടിയ ഹൊറര് ചിത്രമായിരുന്നു നിയ. കമല്‍ഹാസന്, മുത്തുരാമന്, ശ്രീപ്രിയ, ലത, എന്നിവരായിരുന്നു ചിത്രത്തിലെ കേന്ദ്രകഥാപാത്രങ്ങള്. നടി ശ്രീപ്രിയായിരുന്നു നിയ നിര്‍മിച്ചത്. പഴയ നിയയുമായി നീയ 2വിന് ബന്ധമൊന്നുമില്ലെന്നും കഥയ്ക്ക് അനിവാര്യമായതു കൊണ്ട് ശ്രീപ്രിയയില് നിന്നു ടൈറ്റില് അവകാശം വാങ്ങി നിയ2എന്ന് പേരിടുകയായിരുന്നെന്നും ചിത്രത്തിന്റെ അണിയറ പ്രവര്‍ത്തകര് പറഞ്ഞു.\nചിത്രത്തിലെ വര്‍ണ്ണശബളമായ ഗാന രംഗങ്ങള് ഒരുക്കിയിരിക്കുന്നത് നൃത്ത സംവിധായകരായ കല, കല്യാണ് എന്നിവരാണ്. സ്റ്റണ്ട് ജീന് സംഘട്ടന രംഗങ്ങള് ഒരുക്കിയിരിക്കുന്നത്. യുവ സംഗീത സംവിധായകരില് ശ്രദ്ധേയനായ സബീറാണ് അണിയറ സാങ്കേതിക വിദഗ്ദരിലെ മറ്റൊരു പ്രധാനി. ദശകോടികളുടെ മുതല്‍മുടക്കില് ഗ്രാഫിക്സ് സ്‌പെഷ്യല് ഇഫക്ട് എന്നീ സാങ്കേതികയുടെ അകമ്പടിയോടെ 'നീയാ 2' നിര്‍മ്മിച്ചിരിക്കുന്നത് ജംബോ സിനിമാസിനു വേണ്ടി ഏ ശ്രീധറാണ്.\nഹെലിക്യാമില് പിറന്നാള് കേക്ക്, ജയ് യെ ഞെട്ടിച്ച് അഞ്ജലി, സെലിബ്രേഷന് ചിത്രങ്ങള് വൈറലാകുന്നു\nRead more about: jai varalakshmi sarathkumar rai lakshmi ജയ് വരലക്ഷ്മി ശരത്കുമാര് കാതറിന് ട്രീസ\n22 Feet King Cobra acting in Niya 2.


ഇത് ഇന്ത്യയില് മാത്രം നടക്കുന്നതാണ്, ഓസ്‌കര് വാങ്ങി വന്നിട്ട് കള്ളന്‍മാരെ പോലെ പൊലീസ് ജീപ്പില് പോവുക | Southlive\n'ഇത് ഇന്ത്യയില് മാത്രം നടക്കുന്നതാണ്, ഓസ്‌കര് വാങ്ങി വന്നിട്ട് കള്ളന്‍മാരെ പോലെ പൊലീസ് ജീപ്പില് പോവുക'\nബോളിവുഡ് താരം ഇര്‍ഫാന് ഖാന്റെ ഓര്‍മ്മകള് പങ്കുവെച്ച് സുഹൃത്തും ഓസ്‌കാര് ജേതാവുമായ റസൂല് പൂക്കുട്ടി. ഓസ്‌കര് ലഭിച്ച സമയത്ത് ഒരു നിയോഗം പോലെ ഇര്‍ഫാന് ഖാനും ഒപ്പമുണ്ടായിരുന്നു. ഓസ്‌കറുമായി ഇന്ത്യയിലേക്ക് പോയാല് തന്റെ കാര്യം പോക്കാണ് എന്ന് ഇര്‍ഫാന് ഖാന് തന്നോട് പറഞ്ഞതായാണ്\nഒരു അഭിമുഖത്തിനിടെ റസൂല് പൂക്കുട്ടി വ്യക്തമാക്കുന്നത്.\n“”ഓസ്‌കര് നേടി ലോകത്തിന്റെ നെറുകയില് നില്‍ക്കുന്ന അവസ്ഥയില് ഇര്‍ഫാനും ഒപ്പമുണ്ടായിരുന്നു. ഒരു നിയോഗം പോലെയായിരുന്നു അത്. രസകരമായ ഒരുപാട് മുഹൂര്‍ത്തങ്ങളും അവിടെയുണ്ടായി. റസൂല്, തന്റെ കാര്യം കട്ടപ്പൊകയാണ് കേട്ടോ. താന് ഓസ്‌കര് ഒക്കെ വാങ്ങി ഇന്ത്യയില് ചെല്ലുമ്പോള് അവിടുള്ളോരു വിചാരിക്കും താന് വലിയ സംഭവമാണ്.””\n“”ഇനിയിപ്പോള് നമ്മുടെ പടത്തിലൊന്നും വിളിച്ചാല് കിട്ടില്ല എന്ന്. ഇവിടുള്ളവര് കരുതും ഓസ്‌കര് കിട്ടിയതല്ലേ ഇനിയിപ്പോള് ഇന്ത്യയില് ഇയാള്‍ക്ക് ഭയങ്കര തിരക്കായിരിക്കും. നമുക്കൊന്നും കിട്ടില്ലാ എന്ന് ഇവര് വിചാരിക്കും”” എന്തായാലും തന്റെ കാര്യം തീര്‍ന്നുവെന്നുമാണ് അന്ന് തമാശയായി ഇര്‍ഫാന് പറഞ്ഞത് എന്ന് റസൂല് പൂക്കുട്ടി വ്യക്തമാക്കുന്നു.\n“”ഓസ്‌കര് വാങ്ങി മുംബൈയില് എത്തിയപ്പോള് വലിയ ജനാവലി ഞങ്ങളെ സ്വീകരിക്കാനുണ്ടായിരുന്നു. പൊലീസ് എത്തി അവരുടെ ജീപ്പില് ഞങ്ങളെ കയറ്റി കൊണ്ടു പോകുകയായിരുന്നു.”” താനും ഭാര്യയും ഇര്‍ഫാനും ഭാര്യയുമായിരുന്നു ജീപ്പില് എന്ന് റസൂല് പൂക്കുട്ടി ഓര്‍മ്മിക്കുന്നു. അപ്പോഴും ഇര്‍ഫാന് തമാശ പറയുകയായിരുന്നു. ഇത് ശരിക്കും ഇന്ത്യയില് മാത്രം നടക്കുന്നതാണ്. ഓസ്‌കര് വാങ്ങി വന്നിട്ട് കള്ളന്‍മാരെ പോലെ പൊലീസ് ജീപ്പില് പോവുക എന്നാണ് ഇര്‍ഫാന് പറഞ്ഞത് എന്ന് റസൂല് പൂക്കുട്ടി വെളിപ്പെടുത്തി.


ഇലക്ട്രിക് വാഹന വിപ്ലവം പരിസ്ഥിതിക്ക് രക്ഷയോ ശിക്ഷയോ ? | കെ.വി. ദിവ്യശ്രീ | Electric Vehicles and Pollution\nഇലക്ട്രിക് വാഹന വിപ്ലവം\nരക്ഷയോ ശിക്ഷയോ ?\n2020 ആഗോള വാഹന വിപണിയ്ക്ക് മന്ദതയുടെ വര്‍ഷമായിരുന്നെങ്കിലും, ഇലക്ട്രിക് വാഹന വിപണിക്ക് കുതിപ്പായിരുന്നു. 2020-ല് ഇലക്ട്രിക് കാര് വില്‍പനയില് 16 ശതമാനത്തിന്റെ വര്‍ധനയുണ്ടായി. 2020-ല് ഏറ്റവും കൂടുതല് ഇലക്ട്രിക് വാഹനങ്ങള് വില്‍ക്കപ്പെട്ടത് യൂറോപ്പിലാണ്. ഏറ്റവും കൂടുതല് ഇലക്ട്രിക് വാഹനങ്ങള് റോഡിലുള്ള രാജ്യം ചൈനയാണ്. 4.5 ദശലക്ഷം ഇലക്ട്രിക് വാഹനങ്ങളാണ് ചൈനയില് ഓടുന്നത്. ഇന്ത്യയും ഇലക്ട്രിക് വാഹന വിപ്ലവത്തിന് തയാറെടുക്കുകയാണ്. പെട്രോള്, ഡീസല് വാഹനങ്ങള്‍ക്ക് പകരം വൈദ്യുതി വാഹനങ്ങള് വ്യാപകമാകുന്നത് പരിസ്ഥിയെ സംബന്ധിച്ച് പ്രതീക്ഷിക്കുന്ന അത്ര ഗുണകരമാണോ?\n8 Nov 2021, 10:33 AM\nമഹാമാരികള്‍ക്കും രാഷ്ട്രീയ സംഘര്‍ഷങ്ങള്‍ക്കുമപ്പുറം, ലോകം നേരിടുന്ന ഏറ്റവും വലിയ വെല്ലുവിളി കാലാവസ്ഥാ വ്യതിയാനമാണെന്നത് ഇന്ന് എല്ലാവരാലും അംഗീകരിക്കപ്പെട്ട കാര്യമാണ്. ആഗോള താപനവും തത്ഫലമായുണ്ടാകുന്ന കാലാവസ്ഥാ മാറ്റങ്ങളും ലോകത്തിന്റെ പല ഭാഗങ്ങളിലും അതിഭീകരമായ അവസ്ഥാവിശേഷം സൃഷ്ടിച്ചുകൊണ്ടിരിക്കുകയാണ്. ഇന്ന് ലോകത്തുണ്ടാകുന്ന പ്രകൃതിദുരന്തങ്ങള്‍ക്കെല്ലാം കാരണം കാലവസ്ഥാ വ്യതിയാനമാണെന്ന് നിസ്സംശയം പറയാം. കാലാവസ്ഥാ വ്യതിയാനത്തെക്കുറിച്ച് പഠിക്കുന്ന അന്താരാഷ്ട്ര സമിതിയായ ഇന്റര്‍ഗവണ്‍മെന്റല് പാനല് ഓണ് ക്ലൈമറ്റ് ചെയ്ഞ്ച് (IPCC) അടുത്തിടെ പുറത്തുവിട്ട ആറാം അവലോകന റിപ്പോര്‍ട്ട് ഭാവിയെക്കുറിച്ച് ആശ്വാസകരമായ കാര്യമല്ല പങ്കുവെക്കുന്നത്. ഐക്യരാഷ്ട്ര സംഘടനയുടെ കാലാവസ്ഥാ സമ്മേളനമായ 26-ാമത് കോണ്‍ഫറന്‍സ് ഓഫ് പാര്‍ട്ടീസ് (COP 26) ബ്രിട്ടനിലെ ഗ്ലാസ്‌ഗോയില് നടക്കുന്നതിന് മുന്നോടിയായാണ് IPCC റിപ്പോര്‍ട്ട് പ്രസിദ്ധീകരിച്ചത്.\nഫോസില് ഇന്ധനങ്ങള് കത്തിക്കുന്നതും വനനശീകരണവുമാണ് ആഗോളതാപനത്തിന് ആക്കം കൂട്ടുന്ന പ്രധാന മനുഷ്യ പ്രവര്‍ത്തനങ്ങള്. ഊര്‍ജാവശ്യത്തിനും മറ്റുമായുള്ള ഫോസില് ഇന്ധനങ്ങളുടെ ഉപയോഗം കുറയ്ക്കുക എന്നതാണ് കാലാവസ്ഥാ വ്യതിയാനത്തിന്റെ വെല്ലുവിളി നേരിടാനുള്ള പ്രധാന മാര്‍ഗമായി കണക്കാക്കപ്പെടുന്നത്. വാഹനങ്ങളില് ഉപയോഗിക്കുന്ന പെട്രോളും ഡീസലും ഉള്‍പ്പെടെയുള്ളവ ഫോസില് ഇന്ധനങ്ങളുടെ ഗണത്തില് പെടുന്നതാണ്. പെട്രോള്, ഡീസല് വാഹനങ്ങള്‍ക്ക് പകരം വൈദ്യുതി വാഹനങ്ങള് ഉപയോഗിക്കുക എന്നതാണ് ഹരിതഗൃഹവാതകങ്ങളുടെ പുറന്തള്ളല് കുറയ്ക്കാന് ആഗോളതലത്തില് ഉയര്‍ന്നുവരുന്ന പ്രധാന നിര്‍ദേശങ്ങളിലൊന്ന്. 2030 ആകുമ്പോഴേക്ക് ലോകത്താകെയുള്ള ഇലക്ട്രിക് വാഹനളുടെ എണ്ണം 100 മില്യണ് ആകുമെന്നാണ് പ്രതീക്ഷിക്കുന്നത്. അങ്ങനെയായാല് ആഗോള കാര്‍ബണ് ഉദ്വമനത്തില് രണ്ട് ശതമാനത്തിന്റെ കുറവാണുണ്ടാവുക. ഇത്രയും കുറവുണ്ടാകണമെങ്കില് പുനരുപയോഗിക്കാവുന്ന ഊര്‍ജസ്രോതസ്സുകളില് നിന്നുള്ള വൈദ്യുതി ഉപയോഗം പൂര്‍ണതോതിലെത്തണം. എന്നാല് അതിനുള്ള സാഹചര്യം ഇന്ന് ലോകത്ത് പല രാജ്യങ്ങളിലുമില്ല.\nകുത്തനെ ഉയര്‍ന്ന് ഇ-വാഹന വില്‍പന\nകാര്‍ബണ് എമിഷന് കുറയ്ക്കാനുള്ള പോരാട്ടത്തില് ഏറ്റവും എളുപ്പത്തില് സാധാരണക്കാര്‍ക്ക് വരെ പങ്കാളികളാകാനുള്ള ഒരു വഴിയായാണ് ഇലക്ട്രിക്വാഹനങ്ങളുടെ ഉപയോഗത്തെ കണക്കാക്കുന്നത്. ഇന്ന് ലോകമെങ്ങും ഇലക്ട്രിക് വാഹനങ്ങള് കൂടിവരികയാണ്. ഫോസില് ഇന്ധനങ്ങളുടെ ഉപയോഗം ഇല്ലാത്തതിനാല് കാര്‍ബണ് പുറന്തള്ളല് തീരെ ഇല്ല എന്നതാണ് ഇലക്ട്രിക് വാഹനങ്ങളുടെ പ്രത്യേകത. അതുകൊണ്ടുതന്നെ വായുമലിനീകരണവുമുണ്ടാകില്ല. നഗരങ്ങളിലെ വായു ഗുണനിലവാരം ഉയര്‍ത്താനും പൊതുജനങ്ങളുടെ ആരോഗ്യസ്ഥിതി മെച്ചപ്പെടുത്താനും ഇലക്ട്രിക് വാഹനങ്ങളുടെ ഉപയോഗം സഹായിക്കും.\nഏറ്റവും കൂടുതല് ഇലക്ട്രിക് വാഹനങ്ങള് റോഡിലുള്ള രാജ്യം ചൈനയാണ് / Photo: Wikimedia Commons\n2020-ലാണ് ലോകത്താകെ ഇലക്ട്രിക് വാഹനങ്ങളുടെ വില്‍പന കുത്തനെ ഉയര്‍ന്നത്. പരിസ്ഥിതി അവബോധവും ഇലക്ട്രിക് വാഹനങ്ങളുടെ നിര്‍മാണ ചെലവ് കുറഞ്ഞതുമെല്ലാം ഇതിന് കാരണമായി. ഇപ്പോള് ലോകത്താകെ 10 ദശലക്ഷത്തിലധികം ഇലക്ട്രിക് കാറുകളുണ്ടെന്നാണ് വേള്‍ഡ് ഇക്കണോമിക് ഫോറത്തിന്റെ കണക്ക്. 2020-ല് ലോകത്തിലെ ഏറ്റവും കൂടുതല് ഇലക്ട്രിക് വാഹനങ്ങള് വില്‍ക്കപ്പെട്ടത് യൂറോപ്പിലാണ്. ഏറ്റവും കൂടുതല് ഇലക്ട്രിക് വാഹനങ്ങള് റോഡിലുള്ള രാജ്യം ചൈനയാണ്. 4.5 ദശലക്ഷം ഇലക്ട്രിക് വാഹനങ്ങളാണ് ചൈനയില് ഓടുന്നത്.\nകോവിഡ് മഹാമാരിയുടെ ഫലമായി 2020 ആഗോള വാഹന വിപണിയ്ക്ക് മന്ദതയുടെ വര്‍ഷമായിരുന്നെങ്കിലും, ഇലക്ട്രിക് വാഹന വിപണിക്ക് കുതിപ്പായിരുന്നു. 2020-ല് ഇലക്ട്രിക് കാര് വില്‍പനയില് 16 ശതമാനത്തിന്റെ വര്‍ധനയുണ്ടായതായാണ് ഇന്റര്‍നാഷണല് എനര്‍ജി ഏജന്‍സിയുടെ ഗ്ലോബല് ഇലക്ട്രിക് വെഹിക്കിള് ഔട്ട്‌ലുക്ക് പറയുന്നത്. 2020-ല് ചൈനയിലേക്കാള് കൂടുതല് ഇലക്ട്രിക് വാഹനങ്ങള് വിറ്റത് യൂറോപ്പിലാണ്. എന്നാല് ആകെ ഇലക്ട്രിക് വാഹനങ്ങളുടെ എണ്ണത്തില് ചൈന തന്നെയാണ് ഇപ്പോഴും മുന്നില്.\nകഴിഞ്ഞ പതിറ്റാണ്ടിലാണ് ഇലക്ട്രിക് കാറുകളുടെ ഉപയോഗത്തില് വന്‍തോതിലുള്ള വളര്‍ച്ചയുണ്ടായിട്ടുള്ളതെന്ന് കണക്കുകള് പരിശോധിച്ചാല് കാണാനാകും. 2010-നും 2020-നുമിടയില് ഇലക്ട്രിക് കാറുകളുടെ എണ്ണത്തില് 10.2 ദശലക്ഷത്തിന്റെ വര്‍ധനയാണുണ്ടായത്. 2020-ല് ലോകത്തെ ആകെ കാര് വില്‍പനയുടെ 4.6 ശതമാനവും ഇലക്ട്രിക് കാറുകളായിരുന്നു.\nഇലക്ട്രിക് വാഹനങ്ങളുടെ നിര്‍മാണം പ്രോത്സാഹിപ്പിക്കുന്നതിനായി ഫാസ്റ്റര് അഡോപ്ഷന് ആന്‍ഡ് മാനുഫാക്ചറിങ് ഓഫ് ഹൈബ്രിഡ് ആന്‍ഡ് ഇലക്ട്രിക് വെഹിക്കിള്‍സ് (FAME) എന്ന പദ്ധതി തന്നെ 2015 മുതല് ഇന്ത്യന് സര്‍ക്കാര് നടപ്പാക്കുന്നുണ്ട്. 2030 ആകുമ്പോഴേക്കും രാജ്യത്തെ റോഡുകളിലെ 30 ശതമാനം വാഹനങ്ങളും ഇലക്ട്രിക് ആക്കാനാണ് സര്‍ക്കാര് ലക്ഷ്യമിടുന്നത്. കേന്ദ്ര മന്ത്രാലയങ്ങളിലെയും വകുപ്പുകളിലെയും എല്ലാ ഒഫീഷ്യല്‍സും ഇലക്ട്രിക് വാഹനങ്ങള് മാത്രം ഉപയോഗിക്കണമെന്നത് നിര്‍ബന്ധമാക്കുന്നതിനെക്കുറിച്ചും ആലോചിച്ചിരുന്നതായി ഈ വര്‍ഷം ആദ്യം കേന്ദ്ര ഗതാഗതമന്ത്രി നിതിന് ഗഡ്കരി പറഞ്ഞിരുന്നു.\nഇന്ത്യയില് 5.20 ലക്ഷം ഇലക്ട്രിക് വാഹനങ്ങള് രജിസ്റ്റര് ചെയ്തതായാണ് 2021 ജൂലൈ 19-ന് കേന്ദ്ര ഗതാഗത മന്ത്രാലയം പുറത്തുവിട്ട കണക്കുകളില് പറയുന്നത്. FAME പദ്ധതിക്ക് കീഴില് 87,659 ഇലക്ട്രിക് വാഹനങ്ങളാണ് 2021 ജൂലൈ 20 വരെ നിര്‍മിച്ചത്.\nകോവിഡ് മഹാമാരിയും തുടര്‍ന്നുണ്ടായ ലോക്ക്ഡൗണുകളും മറ്റേതൊരു മേഖലയെയും പോലെ ഇലക്ട്രിക് വാഹന വിപണിയെയും ബാധിച്ചിട്ടുണ്ടെന്ന് ദി സൊസൈറ്റി ഓഫ് മാനുഫാക്ചറേഴ്‌സ് ഓഫ് ഇലക്ട്രിക് വെഹിക്കിള്‍സ് (SMEV) പറയുന്നു. ഇന്ത്യയില് 2021-ല് ഇലക്ട്രിക് വാഹന വില്‍പന 2020-നെക്കാള് 19.42 ശതമാനമാണ് കുറഞ്ഞത്. 2021-ല് ഇതുവരെ 2,38,120 വാഹനങ്ങളാണ് വിറ്റത്. 2020-ല് 2,95,497 ഇലക്ട്രിക് വാഹനങ്ങളായിരുന്നു വിറ്റത്. ഇലക്ട്രിക് കാറുകളേക്കാള് സ്‌കൂട്ടറുകളും മുച്ചക്ര വാഹനങ്ങളുമാണ് വില്‍പനയില് ഇടിവ് നേരിട്ടത്. ഇരുചക്രവാഹനങ്ങളുടെ വില്‍പന 2020-നെ അപേക്ഷിച്ച് 5.37 ശതമാനവും മുച്ചക്ര വാഹനങ്ങള് 37.18 ശതമാനവും കുറഞ്ഞു. അതേസമയം, ഇലക്ട്രിക് കാറുകളുടെ വില്‍പന 110 ശതമാനമാണ് വര്‍ധിച്ചത്. 2020-ല് 2814 കാറുകളാണ് വിറ്റതെങ്കില്, 2021-ല് 5905 കാറുകള് ഇതിനകം വിറ്റുകഴിഞ്ഞു. ഇലക്ട്രിക് വാഹനങ്ങള് കൂടുതല് ആളുകള് വാങ്ങണമെങ്കില് രാജ്യത്തെ ബാങ്കുകള് കൂടുതല് സാമ്പത്തികസഹായം നല്‍കാന് തയ്യാറാകണമെന്ന് SMEV ഡയറക്ടര് ജനറല് സൊഹീന്ദര് ഗില് പറയുന്നു. ഇപ്പോള് തിരഞ്ഞെടുക്കപ്പെട്ട മോഡലുകള്‍ക്ക് മാത്രമാണ് ബാങ്കുകള് വായ്പകള് നല്‍കുന്നത്. ഇലക്ട്രിക് വാഹനങ്ങള്‍ക്ക് കൂടുതല് വായ്പകള് നല്‍കാന് സര്‍ക്കാര് ബാങ്കുകളെ പ്രേരിപ്പിച്ചെങ്കില് മാത്രമെ അവയുടെ വില്‍പന കൂടുകയുള്ളൂവെന്നും ഗില് പറഞ്ഞു.\nഇലക്ട്രിക് വാഹന ചാര്‍ജിങ് സ്‌റ്റേഷന് / Photo: Flickr\nപരിസ്ഥിതി സൗഹൃദ വാഹന ഉപയോഗത്തിന് ജനങ്ങളില് അവബോധം സൃഷ്ടിക്കാന് കേന്ദ്ര-സംസ്ഥാന സര്‍ക്കാരുകള്‍ക്ക് നിര്‍ണായക പങ്ക് വഹിക്കാനുണ്ട്. ഡല്‍ഹി ഇതിനൊരു നല്ല ഉദാഹരണമാണ്. ജനങ്ങളെ ഇലക്ട്രിക് വാഹനങ്ങള് ഉപയോഗിക്കാന് പ്രേരിപ്പിക്കുന്നതിന് ഡല്‍ഹി സര്‍ക്കാര് നിരവധി പ്രവര്‍ത്തനങ്ങളാണ് നടത്തുന്നത്. രാജ്യത്തെ ഇ-കോമേഴ്‌സ് സ്ഥാപനങ്ങള് കൂടുതല് ഇ.വി. ഉപയോഗിക്കാന് തുടങ്ങുന്നതാണ് അടുത്തകാലത്തായി കാണുന്ന പോസിറ്റീവ് ട്രെന്‍ഡ്. ആമസോണ് ഇന്ത്യയും ഫ്‌ളിപ്കാര്‍ട്ടും ഡെലിവറി വാഹനങ്ങളായി കൂടുതല് ഇലക്ട്രിക് വാഹനങ്ങള് ഉപയോഗിക്കുമെന്ന് അടുത്തിടെ തീരുമാനിച്ചിരുന്നു. അടുത്തിടെ പല സ്ഥാപനങ്ങളും ജീവനക്കാര്‍ക്ക് ഇലക്ട്രിക് സ്‌കൂട്ടുറുകള് നല്‍കിയതായുള്ള വാര്‍ത്തകളും കണ്ടു.\nഇലക്ട്രിക് വാഹനങ്ങള് ചാര്‍ജ് ചെയ്യുന്നതിനായി രാജ്യത്താകെ 427 ചാര്‍ജിങ് സ്റ്റേഷനുകളാണുള്ളതെന്നാണ് ഔദ്യോഗിക കണക്ക്. ഇതില് 77 എണ്ണം പ്രധാന ദേശീയപാതകളിലാണ്. ഏഴ് സംസ്ഥാനങ്ങളിലും രണ്ട് കേന്ദ്ര ഭരണ പ്രദേശങ്ങളിലുമായാണ് ശേഷിക്കുന്ന 350 സ്റ്റേഷനുകള്. ഡല്‍ഹിയില് മാത്രം 94 ചാര്‍ജിങ് സ്റ്റേഷനുകളുണ്ട്. ചണ്ഡീഗഡില് 48 സ്റ്റേഷനുകളുണ്ട്.\nസംസ്ഥാനങ്ങളില് തെലങ്കാനയിലാണ് ഏറ്റവും കൂടുതല് ചാര്‍ജിങ് സ്റ്റേഷനുകളുള്ളത്. 50 എണ്ണം. രാജസ്ഥാനില് 49 ഉം കര്‍ണാടകയില് 45 സ്റ്റേഷനുകളുമുണ്ട്. രാജ്യത്തെ പ്രധാന പാതകളിലൊന്നായ ഡല്‍ഹി-ജയ്പൂര്-ആഗ്ര നാഷണല് ഹൈവയില് 29 ചാര്‍ജിങ് സ്റ്റേഷനുകളാണുള്ളത്. ഡല്‍ഹി-ചണ്ഡീഗഡ് പാതയില് 24 സ്റ്റേഷനുകളും മുംബൈ- പുനെ പാതയില് 15 സ്റ്റേഷനുകളുമുണ്ട്. ജയ്പൂര്- ഡല്‍ഹി പാതയില്9സ്റ്റേഷനുകളാണുള്ളത്.\n25 സംസ്ഥാനങ്ങളിലെ 68 നഗരങ്ങളിലായി 2877 ചാര്‍ജിങ് സ്റ്റേഷനുകള്‍ക്ക് ഇതിനകം കേന്ദ്ര സര്‍ക്കാര് അനുമതി നല്‍കിക്കഴിഞ്ഞു. വൈകാതെ തന്നെ ഇവയെല്ലാം പ്രവര്‍ത്തനം തുടങ്ങും.\nവെല്ലുവിളിയാവുക ബാറ്ററി നിര്‍മാണം\nഇലക്ട്രിക് വാഹനങ്ങളുടെ നിര്‍മാണം വന്‍തോതില് കാര്‍ബണ് ഉദ്ഗമനത്തിന് ഇടയാക്കും. ഒരു സാധാരണ മോട്ടോര് കാര് നിര്‍മാണത്തില് പുറന്തള്ളുന്ന ഹരിതഗൃഹവാതകങ്ങളുടേതിനേക്കാള് എത്രയോ മടങ്ങാണ് ഇലക്ട്രിക് വാഹന നിര്‍മാണത്തിലൂടെ പുറന്തള്ളപ്പെടുന്നത്. അതേസമയം, പിന്നീട് വാഹനം ഉപയോഗിക്കുന്ന കാലമത്രയും കാര്‍ബണ് ഉദ്ഗമനം ഉണ്ടാകില്ല എന്നതിനാല് ഇത് വലിയൊരു പ്രശ്‌നമാകില്ലെന്ന് വാദിക്കുന്നവരുമുണ്ട്. ഇലക്ട്രിക് കാറുകളുടെ ഉപയോഗകാലത്തെ മൊത്തം കാര്‍ബണ് എമിഷന് പെട്രോള് കാറുകളേക്കാള് 70 ശതമാനം കുറവാണെന്നാണ് കേംബ്രിഡ്ജ് യൂണിവേഴ്‌സിറ്റിയിലെ ഗവേഷകര് നടത്തിയ പഠനത്തില് കണ്ടെത്തിയിരിക്കുന്നത്. പക്ഷെ വൈദ്യുതി ബാറ്ററിയില് പ്രവര്‍ത്തിക്കുന്ന വാഹനങ്ങളുടെ നിര്‍മാണം വന്‍തോതില് കൂടുമ്പോള് വലിയ പാരിസ്ഥിതിക പ്രതിസന്ധിക്ക് കാരണമായേക്കാം എന്ന ആശങ്കയും നിലനില്‍ക്കുന്നുണ്ട്.\nടെസ്‌ലയുടെ കാര് നിര്‍മാണ യൂണിറ്റ് / Photo: Flickr\nഇലക്ട്രിക് വാഹനങ്ങളില് ഉപയോഗിക്കുന്ന റീച്ചാര്‍ജബിള് ബാറ്ററികളുടെ നിര്‍മാണം ഹരിതഗൃഹ വാതകങ്ങളുടെ വലിയതോതിലുള്ള പുറന്തള്ളലിന് കാരണമാകുന്നുവെന്നാണ് അടുത്തിടെ നടന്ന പഠനങ്ങളില് കണ്ടെത്തിയത്. ലിഥിയം അയോണുകള് ഉപയോഗിച്ചാണ് ഇലക്ട്രിക് വാഹനങ്ങളിലെ ബാറ്ററികള് നിര്‍മിക്കുന്നത്. ബാറ്ററി നിര്‍മാണത്തിലൂടെ 56 മുതല് 494 കിലോഗ്രാം വരെ കാര്‍ബണ് ഡൈ ഓക്‌സൈഡ് പുറന്തള്ളപ്പെടുന്നതായാണ് യൂറോപ്പില് നടത്തിയ പഠനങ്ങളില് കണ്ടെത്തിയിട്ടുള്ളത്. ബാറ്ററി നിര്‍മാണത്തിന് ഉപയോഗിക്കുന്ന വൈദ്യുതിയില് നിന്നാണ് കാര്‍ബണ് എമിഷന്റെ വലിയ പങ്കും ഉണ്ടാകുന്നത്. ബാറ്ററിയുടെ രാസഘടകങ്ങളും കാര്‍ബണ് എമിഷന്റെ അളവിനെ സ്വാധീനിക്കും. അതേസമയം, ലിഥിയം അയോണ് ബാറ്ററി നിര്‍മാണ വ്യവസായരംഗം അതിവേഗം മാറിക്കൊണ്ടിരിക്കുകയാണ്. ഇലക്ട്രിക് വാഹനങ്ങള്‍ക്ക് ആവശ്യക്കാര് ഏറുമ്പോള്, പരമാവധി കാര്‍ബണ് പുറന്തള്ളല് കുറച്ച്, പരിസ്ഥിതി സൗഹൃദപരമായി എങ്ങനെ ബാറ്ററി നിര്‍മിക്കാമെന്ന ഗവേഷണമാണ് നടക്കുന്നത്.\nകാലാവസ്ഥാ വ്യതിയാനം അതിന്റെ എല്ലാ ഭീകരതയും വെളിവാക്കാന് തുടങ്ങിയ സാഹചര്യത്തില്, നെറ്റ് സീറോ കാര്‍ബണ് എമിഷന് 2030 ആകുമ്പോഴേക്കും കൈവരിക്കുകയെന്ന ലക്ഷ്യമാണ് IPCC മുന്നോട്ടുവെക്കുന്നത്. ഇതിനായി ഭരണകൂടങ്ങള്‍ക്കൊപ്പം നമ്മള് ഓരോരുത്തരും കൈകോര്‍ക്കണം. ഈയൊരു സാഹചര്യത്തില് ലോകമെങ്ങും ഇലക്ട്രിക് വാഹന വിപ്ലവം തന്നെയാണ് അരങ്ങേറുന്നത്. ഇലക്ട്രിക് വാഹനങ്ങളുടെ നിര്‍മാണം സര്‍ക്കാരുകളും പ്രോത്സാഹിപ്പിക്കുന്നുണ്ട്. അതുകൊണ്ടുതന്നെ ലോകമെങ്ങും ഇലക്ട്രിക് വാഹന നിര്‍മാണം വന്‍തോതില് കൂടിക്കൊണ്ടിരിക്കുകയാണ്. ഇലക്ട്രിക് വാഹനങ്ങളുടെ വില്‍പന കുത്തനെ ഉയരുമ്പോള്, നിര്‍മാണ ചെലവ് കുറയുകയുമാണ്.\nഇലക്ട്രിക് വാഹനങ്ങള് ലോകമെങ്ങും വ്യാപകമാകുന്നതോടെ അവയുടെ ബാറ്ററിയുടെ പുനരുപയോഗവും സാധ്യമാകും. ബാറ്ററി നിര്‍മിക്കുമ്പോള് ഉണ്ടാകുന്നതിനേക്കാള് കുറവ് കാര്‍ബണ് എമിഷന് മാത്രമെ റീസൈക്ലിങ് ചെയ്യുമ്പോള് ഉണ്ടാവുകയുള്ളൂ. പ്രകൃതിവിഭവങ്ങളിൽ നിന്ന് അലൂമിനിയം ഉണ്ടാക്കുമ്പോഴുള്ളതിനേക്കാള് 95 ശതമാനം കുറവ് ഹരിതഗൃഹവാതകം മാത്രമെ അലൂമിനിയും റീസൈക്ലിങ്ങില് പുറന്തള്ളുന്നൂള്ളൂ. അതുപോലെ തന്നെയാണ് ലിഥിയം ബാറ്ററിയുടെ കാര്യവും. നിലവില് ലിഥിയം ബാറ്ററി റീസൈക്ലിങ് വികസിക്കപ്പെടാത്ത മേഖലയാണ്. വാഹനങ്ങളുടെ എണ്ണം കൂടുമ്പോള് റീസൈക്ലിങ് സാധ്യതയും കൂടുതലാകും. ഇപ്പോള് തന്നെ ബെല്‍ജിയം പോലെയുള്ള രാജ്യങ്ങളില് ലിഥിയം റീസൈക്ലിങ് നടക്കുന്നുണ്ട്.\nലോകത്ത് ഏറ്റവും കൂടുതല് ഇലക്ട്രിക് വാഹനങ്ങളും ലിഥിയം ബാറ്ററി നിര്‍മാണ യൂണിറ്റുകളുമുള്ളത് ചൈനയിലാണ്. ചൈനയാണ് നിലവില് ആഗോളതലത്തില് കാര്‍ബണ് പുറന്തള്ളലില് മുന്നില് നില്‍ക്കുന്ന രാജ്യമെന്നതിനാല്, കൂടുതല് ഇലക്ട്രിക് വാഹനങ്ങള് ഉപയോഗിക്കുന്നത് നല്ല ലക്ഷണമായി കണക്കാക്കാം. വൈദ്യുതി വാഹനങ്ങളുടെ എണ്ണം കൂടുമ്പോള്, വൈദ്യുതി ഉത്പാദനവും കൂട്ടേണ്ടിവരും. ലിഥിയം ബാറ്ററി നിര്‍മിക്കുന്ന 93 ജിഗാഫാക്റ്ററികളാണ് ചൈനയിലുള്ളത്. യു.എസ്.എ.യില് നാലെണ്ണം മാത്രമാണുള്ളത്.\nതൂത്തുക്കുടിയിലെ കല്‍ക്കരി താപവൈദ്യുതി നിലയം / Photo: Wikimedia Commons\nലോകത്ത് ഏറ്റവും കൂടുതല് കല്‍ക്കരി ഖനികളുള്ളതും കല്‍ക്കരി ഉപയോഗിച്ച് വൈദ്യുതി ഉത്പാദനം ഏറ്റവുമധികം നടക്കുന്നതും ചൈനയിലാണ്. നെറ്റ് സീറോ കാര്‍ബണ് എമിഷന് എന്ന ലക്ഷ്യത്തിനായി ലോകം മുഴുവന് ശ്രമിക്കുമ്പോള്, ചൈനയുടെ ഉത്തരവാദിത്വപരമായ നീക്കമായാണ് വൈദ്യുതി വാഹനങ്ങളെ പ്രോത്സാഹിപ്പിക്കുന്നതിനെ കാണേണ്ടത്. എന്നാല് ഈ വാഹനങ്ങള്‍ക്കെല്ലാം ഉപയോഗിക്കാന് വേണ്ടിയുള്ള വൈദ്യുതി ഉത്പാദിപ്പിക്കുമ്പോള് കാര്‍ബണ് പുറന്തള്ളല് വര്‍ധിക്കുകയാണ് ചെയ്യുക. കൂടുതല് വൈദ്യുതി വേണമെങ്കില് കൂടുതല് കല്‍ക്കരി കത്തിക്കേണ്ടി വരുന്നു. ഇത് ആഗോളതാപനത്തെ ഉത്തേജിപ്പിക്കുകയും ചെയ്യുന്നു.\nഇലക്ട്രിക് വാഹനങ്ങള് ഭാവിയുടെ വാഹനങ്ങളാണെങ്കില്, വൈദ്യുതി ഉദ്പാദനത്തിന് കല്‍ക്കരിയുടെ ഉപയോഗം കുറയ്ക്കുക തന്നെ വേണം. കാര്‍ബണ് പുറന്തള്ളല് കുറയ്ക്കാന് പ്രതിജ്ഞാബദ്ധരായ രാഷ്ട്രങ്ങള് വൈദ്യുതി ഉത്പാദനത്തിന് ഫലപ്രദമായ ബദല്‍മാര്‍ഗങ്ങള് കണ്ടെത്തേണ്ടത് അനിവാര്യമാണ്.\nകല്‍ക്കരിശേഖരങ്ങളുടെ കാര്യത്തില് ലോകത്തില് അഞ്ചാമത്തെ റാങ്കുള്ള രാജ്യമാണ് ഇന്ത്യ. 1,10,000 ദശലക്ഷം ടണ് കല്‍ക്കരിയാണ് രാജ്യത്ത് നിലവില് കണ്ടെത്തിയിരിക്കുത്. ആഗോള കല്‍ക്കരി ശേഖരത്തിന്റെ ഒമ്പത് ശതമാനം വരും ഇത്. പ്രതിദിനം 14 മുതല് 16 ലക്ഷം ടണ് വരെ കല്‍ക്കരി ഉപഭോഗം നടക്കുന്ന രാജ്യമാണ് ഇന്ത്യ. ഉത്പാദനത്തിന്റെയും ഉപഭോഗത്തിന്റെയും കാര്യത്തില് ലോകത്തില് രണ്ടാമതാണ് നമ്മുടെ സ്ഥാനം. കല്‍ക്കരി ഇറക്കുമതിയുടെ കാര്യത്തിലും നാം മുന്നിലാണ്. രാജ്യത്തിന്റെ കല്‍ക്കരി ഉപഭോഗത്തിന്റെ 20 ശതമാനത്തോളം വിദേശ രാജ്യങ്ങളില് നിന്ന് ഇറക്കുമതി ചെയ്യുന്നതാണ്.\nപെട്രോള് വാഹനങ്ങളില് നിന്ന് വൈദ്യുതി വാഹനങ്ങളിലേക്കുള്ള മാറ്റം കാലാവാസ്ഥാ വ്യതിയാനത്തിനെതിരായ ആഗോള പോരാട്ടത്തിനുള്ള ഒറ്റമൂലിയല്ലെന്ന് മനസ്സിലാക്കണമെന്ന് വിദഗ്ധര് ലോകത്തിന് മുന്നറിയിപ്പ് നല്‍കുന്നുണ്ട്. കാലാവസ്ഥാ വ്യതിയാനം നേരിടുന്നതിന് സാമൂഹികമാറ്റത്തിനായുള്ള നയങ്ങള് രൂപപ്പെടുത്തുകയും ലോകം മുഴുവന് കൈകോര്‍ക്കുകയും വേണം. പെട്രോള് വാഹനങ്ങള് മാത്രമല്ല, വിമാനയാത്രയും പരമാവധി ഒഴിവാക്കണം. യാത്രകള്‍ക്കായി മറ്റു പ്രകൃതിസൗഹൃദ മാര്‍ഗങ്ങള് കണ്ടെത്തണം. പറ്റാവുന്ന ദൂരങ്ങളിലേക്ക് നടന്നും സൈക്കിളുകളിലും സഞ്ചരിക്കാന് നമുക്ക് കഴിയണം. സ്വകാര്യ വാഹനങ്ങളുടെ ഉപയോഗം കുറയ്ക്കുകയും പൊതുവാഹനങ്ങള് യാത്രയ്ക്ക് ഉപയോഗിക്കുകയും ചെയ്യണം. ഇതിന് വലിയതോതിലുള്ള ആസൂത്രണവും നയവും ആവശ്യമാണ്. ഫോസില് ഇന്ധനം ഉപയോഗിക്കുന്ന 1.2 ബില്യണ് വാഹനങ്ങളാണ് ലോകത്താകെ ഇപ്പോഴുള്ളത്. ഇത് വൈകാതെ തന്നെ രണ്ട് ബില്യണ് കടക്കുമെന്നാണ് മസാചുസെറ്റ്‌സ് ഇന്‍സ്റ്റിറ്റ്യൂട്ട് ഓഫ് ടെക്‌നോളജിയുടെ പഠനത്തില് പറയുന്നത്.\nപരിസ്ഥിതിയുടെ രക്ഷയ്ക്ക് "ക്ലീന് എനര്‍ജി'\nഊര്‍ജ ഉപഭോഗവും പുറന്തള്ളലും കുറയ്ക്കാന് സഹായിക്കുന്നതിനാലാണ് ഇലക്ട്രിക് വാഹനങ്ങള് വ്യാപക ശ്രദ്ധ നേടുന്നത്. എന്നാല് വൈദ്യുതി വാഹനങ്ങളുടെ എണ്ണം കൂടുമ്പോള് വൈദ്യുതി ഉപഭോഗവും വര്‍ധിക്കും. അതിനനുസരിച്ച് വൈദ്യുതി ഉദ്പാദനവും കൂട്ടേണ്ടിവരും. വൈദ്യുതി ഉത്പാദനത്തിന് ഉപയോഗിക്കുന്ന മാര്‍ഗത്തിന് അനുസരിച്ചായിരിക്കും കാര്‍ബണ് ഉദ്ഗമനത്തിന്റെ തോതും. ആണവോര്‍ജവും സോളാര് പോലെയുള്ള പുനര്‍നിര്‍മിക്കാവുന്ന ഊര്‍ജസ്രോതസ്സുകളുമാണ് വൈദ്യുതി ഉത്പാദനത്തിന് ഉപയോഗിക്കുന്നതെങ്കില് അതുവഴിയുള്ള കാര്‍ബണ് ഉദ്വമനത്തോത് കുറയും.\nലോകത്താകെ ഉല്‍പാദിപ്പിക്കപ്പെടുന്ന വൈദ്യുതിയില് 65 ശതമാനവും കല്‍ക്കരിയില് നിന്നാണ്. ഹരിതഗൃഹവാതക വികിരണത്തിന് ഏറ്റവുമധികം കാരണമാകുന്ന മനുഷ്യപ്രവൃത്തി കല്‍ക്കരി കത്തിക്കുന്നതാണ് എന്നാണ് പരിസ്ഥിതി ശാസ്ത്രജ്ഞര് പറയുന്നത്. അതുകൊണ്ടുതന്നെ വൈദ്യുതി ഉദ്പാദനം പരിസ്ഥിതിസൗഹൃദ രീതികളിലേക്ക് മാറ്റുക എന്നതാണ് കാലാവസ്ഥാ വ്യതിയാനം നേരിടാനുള്ള ഫലപ്രദമായ മാര്‍ഗങ്ങളില് പ്രധാനം.\n2050 ആകുമ്പോഴേക്കും ലോകത്താകെ റോഡിലിറങ്ങുന്ന കാറുകളില് രണ്ടിലൊന്ന് ഇലക്ട്രിക് ആയിരിക്കുമെന്നാണ് കേംബ്രിഡ്ജ് സര്‍വകലാശാലയുടെ പഠനത്തില് പ്രവചിക്കുന്നത്. ഇത് ആഗോള കാര്‍ബണ് എമിഷന് പ്രതിവര്‍ഷം 1.5 ജിഗാടണ് കുറയ്ക്കുന്നതിന് കാരണമാകുമെന്നും പഠനം പറയുന്നു.\nകൊച്ചി അന്താരാഷ്ട്ര വിമാനത്താവളത്തിലെ സോളാര് പ്ലാന്റ്. പൂര്‍ണമായും സൗരോര്‍ജത്തെ ആശ്രയിക്കുന്ന ലോകത്തെ ആദ്യത്തെ വിമാനത്താവളമാണ് കൊച്ചി / Photo: Wikimedia Commons\n"ക്ലീന് എനര്‍ജി' പയോഗിക്കുന്നതിലൂടെ ഇലക്ട്രിക് വാഹനങ്ങളുടെ നിര്‍മാണത്തിലൂടെയുള്ള കാര്‍ബണ് എമിഷന് കുറയ്ക്കാനാകും. എന്നാല് ക്ലീന് എനര്‍ജി ഉത്പാദനവും വിതരണവും വ്യാപകമാക്കുകയെന്നത് വികസിത രാജ്യങ്ങള്‍ക്കുപോലും എളുപ്പമായിരിക്കുകയില്ല.\nഇലക്ട്രിക് വാഹനങ്ങള് ഉപയോഗകാലമത്രയും കാര്‍ബണ് പുറന്തള്ളാത്തതിനാല് അവ പരിസ്ഥിതിസൗഹൃദമാണെന്നാണ് കണക്കാക്കുന്നത്. എന്നാല് ഇലക്ട്രിക് കാറുകളുടെ ടയറുകളും ബ്രേക്കുകളും നഗരങ്ങളില് മലിനീകരണത്തിന് കാരണമാകുമെന്ന് ലീഡ്‌സ് സര്‍വകലാശാലയിലെ ഇന്‍സ്റ്റിറ്റ്യൂട്ട് ഓഫ് ട്രാന്‍സ്‌പോര്‍ട്ട് സ്റ്റഡീസിലെ പ്രൊഫസര് ഗ്രെഗ് മാര്‍സ്‌ഡെന് പറയുന്നു.\nകാലം ആവശ്യപ്പെടുന്ന രീതിയിലുള്ള ഊര്‍ജസ്രോതസ്സുകളിലേക്കുള്ള പരിവര്‍ത്തനം സാധ്യമാകണമെങ്കില് ഫോസില് ഇന്ധന ആവശ്യകതയെ പൊളിച്ചുപണിയേണ്ടതുണ്ട്. ആഗോള ഊര്‍ജ ഉത്പാദന- വിതരണ മേഖലയെ കാര്‍ബണ് മുക്തമാക്കുക എന്നത് വളരെ എളുപ്പം സാധിക്കുന്ന കാര്യമല്ല.\nയു.എന്.എഫ്.സി.സി.യുടെ (United Nations Framework Convention on Climate Change -UNFCC) 1992-ല് നടന്ന പ്രഥമ സമ്മേളനത്തില് ആഗോള പ്രാഥമിക ഊര്‍ജ വിനിയോഗത്തില് ഫോസില് ഇന്ധന നിരക്ക് 86.6% ആണെന്ന് വിലയിരുത്തുകയുണ്ടായി. കാലാവസ്ഥാ വ്യതിയാനവുമായി ബന്ധപ്പെട്ട് നടന്ന നിരവധി ഉച്ചകോടികള്‍ക്കും കരാറുകള്‍ക്കും ശേഷം 2017-ലെ കണക്കനുസരിച്ച് ഇത് 85.5% ആണ്. കഴിഞ്ഞ കാല്‍നൂറ്റാണ്ട് കാലത്തിനിടയില് ഫോസില് ഇന്ധന ഉപഭോഗത്തില് കേവലം 1.5% കുറവ് മാത്രമാണ് സംഭവിച്ചിട്ടുള്ളത്.\nമലിനീകരണത്തെ നഗരങ്ങളില് നിന്ന് ഗ്രാമങ്ങളിലേക്ക് മാറ്റുക എന്നത് മാത്രമാണ് ഇലക്ട്രിക് വാഹനങ്ങളെ പ്രോത്സാഹിപ്പിക്കുതിലൂടെ സര്‍ക്കാരുകള് ലക്ഷ്യമിടുന്നത്. "Not in my Backyard' (എന്റെ വീട്ടുമുറ്റത്തല്ല) എന്ന മനോഭാവമാണ് മറ്റു പലതിലുമെന്നതുപോലെ പരിസ്ഥിതി സംരക്ഷണത്തിന്റെ കാര്യത്തിലും കാണുന്നത്. നഗരങ്ങളെ മാലിന്യമുക്തമാക്കാനുള്ള നടപടികളിലൂടെ സര്‍ക്കാരും ഇതേ മനോഭാവമാണ് പ്രകടമാക്കുന്നത്. സ്വന്തം വീട്ടുമുറ്റം വൃത്തിയാക്കി അന്യന്റെ പറമ്പിലേക്ക് മാലിന്യം വലിച്ചെറിയുന്ന അതേ മനോഭാവം തന്നെയാണിതും. നഗരങ്ങളിലെ റോഡുകളില് വൈദ്യുതി വാഹനങ്ങള് നിറയുമ്പോള് വായു ശുദ്ധമാകും, ശബ്ദമലിനീകരണം കുറയും. നഗരജീവിതം കൂടുതല് സുഖകരമാകും. എന്നാല് ഇതിന് വിലകൊടുക്കേണ്ടിരുവരുന്നത് ഗ്രാമങ്ങളിലുള്ളവരാണ്.\nവൈദ്യുതി ഉത്പാദനം കൂട്ടേണ്ടി വരുമ്പോള് കൂടുതല് കല്‍ക്കരി ഉത്പാദിപ്പിക്കേണ്ടി വരുന്നു. കല്‍ക്കരി പാടങ്ങളെല്ലാം രാജ്യങ്ങളുടെ "പിന്നാമ്പുറ'ങ്ങളില് (ഗ്രാമങ്ങളിലാണ്) ആണ് ഉണ്ടാവുക. കല്‍ക്കരി ഖനികളില് പണിയെടുക്കുവരും സമീപപ്രദേശങ്ങളില് താമസിക്കുന്നവരുമൊക്കെയാണ് ദൂഷ്യഫലങ്ങള് ഏറ്റവുമധികം അനുഭവിക്കേണ്ടിവരിക. ലോകത്ത് ഏറ്റവുമധികം ഹരിതഗൃഹവാതകം പുറന്തള്ളുന്നത് വികസിത രാജ്യങ്ങളാണ്. എന്നാല് കാലാവസ്ഥാവ്യതിയാനത്തിന്റെ ദുരന്തഫലങ്ങള് രൂക്ഷമായി അനുഭവിക്കേണ്ടിവരുന്നത് ഏറെയും വികസ്വര രാജ്യങ്ങളും മൂന്നാംലോക രാജ്യങ്ങളുമാണ്.\nനഗരങ്ങളിലെ റോഡുകളില് വൈദ്യുതി വാഹനങ്ങള് നിറയുമ്പോള് വായു ശുദ്ധമാകും, ശബ്ദമലിനീകരണം കുറയും / Photo: Flickr\nവൈദ്യുതി വാഹനങ്ങള് പരിഹാരമാര്‍ഗമായി കാണുമ്പോള്, അവ ഉപയോഗിക്കുവര്‍ക്ക് പ്രത്യക്ഷത്തില് ഗുണഫലങ്ങള് ലഭിക്കുന്നുണ്ട്. എന്നാല് വൈദ്യുതി ഉത്പാദനം കൂടുന്നതിന്റെ ഫലമായുണ്ടാകുന്ന ആഗോളതാപനത്തിന്റെ ദൂഷ്യഫലങ്ങള് അനുഭവിക്കേണ്ടി വരിക മലയോരങ്ങളിലും തീരപ്രദേശങ്ങളിലും പരിസ്ഥിതി ദുര്‍ബല പ്രദേശങ്ങളിലുമുള്ള സാധാരണ മനുഷ്യരാണ്. വായു മലിനീകരണം ഇല്ലാതാക്കും എത് മാത്രമാണ് യാഥാര്‍ഥ്യം എന്നിരിക്കെ, ഇലക്ട്രിക് വാഹനങ്ങള് പ്രോത്സാഹിപ്പിക്കുന്നതിലൂടെ വലിയൊരു വ്യവസായ മേഖലയുടെ വളര്‍ച്ച കൂടിയാണ് സര്‍ക്കാരുകള് ലക്ഷ്യമിടുന്നത്. മാത്രമല്ല, ആഗോളതാപനവും കാലാവസ്ഥാ വ്യതിയാനവുമൊക്കെ വലിയതോതില് ചര്‍ച്ചയാക്കപ്പെടുന്ന കാലഘട്ടത്തില്, പരിസ്ഥിതിക്കായി എന്തെങ്കിലും ചെയ്യുന്നുവെന്ന തോന്നലാണ് ഇലക്ട്രിക് വാഹനങ്ങള് ഉപയോഗിക്കുന്നവര്‍ക്ക് ഉണ്ടാകുന്നത്. അതുതന്നെയാണ് ഈ മേഖലയുടെ യു.എസ്.പി.യും. ഭൂമിയുടെ രക്ഷയ്ക്കായി ഞാനും സംഭാവന ചെയ്തു എന്ന് പുളകിതരാകുന്ന മനുഷ്യര് അത് സൃഷ്ടിക്കുന്ന വലിയ പാരിസ്ഥിതിക പ്രശ്‌നങ്ങളെക്കുറിച്ച് ആലോചിക്കുന്നേയില്ല.\nഉത്തരവാദിത്വം മറന്ന് ഇന്ത്യ\n2030 ഓടെ കാര്‍ബണ് ബഹിര്‍ഗമനം 33-35 ശതമാനം മുതല് 40 ശതമാനം വരെയായി കുറയ്ക്കുമെന്നും 2070 ആകുമ്പോഴേക്കും ഇന്ത്യ നെറ്റ് സീറോ കാര്‍ബണ് എമിഷന് എന്ന നില കൈവരിക്കുമെന്നും COP 26-ല് പ്രധാനമന്ത്രി നരേന്ദ്ര മോദി പ്രഖ്യാപിച്ചിരുന്നു. IPCCയുടെ ആഹ്വാനമനുസരിച്ച് മിക്ക രാജ്യങ്ങളും ഇത്തരത്തില് ലക്ഷ്യം പ്രഖ്യാപിച്ചിരുന്നു. എന്നാല് ഇത് വെറും പ്രഖ്യാപനം മാത്രമാണെന്ന് തോന്നിപ്പിക്കുന്ന നടപടികളാണ് പിന്നീടുണ്ടായത്. ആഗോളതാപനത്തെ ഉത്തേജിപ്പിക്കുന്ന ഏറ്റവും പ്രധാനപ്പെട്ട മനുഷ്യപ്രവൃത്തിയായ കല്‍ക്കരി കത്തിക്കല് കുറയ്ക്കാന് COP26-ല് 40 രാജ്യങ്ങള് കൂട്ടായി തീരുമാനിച്ചപ്പോള് അതില് പങ്കാളിയാകാതെയാണ് ഇന്ത്യ ഉത്തരവാദിത്വമില്ലായ്മ തെളിയിച്ചത്. സമ്പന്നരാജ്യങ്ങള് 2030 ഓടെയും സാമ്പത്തിമായി പിന്നിലുള്ള രാജ്യങ്ങള് 2040 ഓടെയും കല്‍ക്കരി ഉപയോഗിച്ചുള്ള വൈദ്യുതോത്പാദനം അവസാനിപ്പിക്കുമെന്നാണ് പ്രഖ്യാപിച്ചിട്ടുള്ളത്. എന്നാല് വന്‍തോതില് കല്‍ക്കരി ഉപയോഗിക്കുന്ന ചൈന, ഇന്ത്യ, അമേരിക്ക, ഓസ്‌ട്രേലിയ തുടങ്ങിയ രാജ്യങ്ങള് കരാറിന്റെ ഭാഗമായിട്ടില്ല.\nപുനര്‍നിര്‍മിക്കാവുന്ന ഊര്‍ജശേഷി നിലവിലെ 450 ജിഗാവാട്ടില് നിന്ന് 2030 ഓടെ 500 ജിഗാവാട്ടായി ഉയര്‍ത്തുമെന്നാണ് നരേന്ദ്ര മോദി ഗ്ലാസ്‌ഗോയില് പ്രഖ്യാപിച്ചത്. 2030 ആകുമ്പോഴേക്കും ഇന്ത്യയുടെ ആകെ വൈദ്യുതി ആവശ്യത്തിന്റെ 50 ശതമാനം പുനര്‍നിര്‍മിക്കാവുന്ന ഊര്‍ജസ്രോതസ്സില് നിന്നായിരിക്കുമെന്നും മോദി പറഞ്ഞു. നേരത്തെ ഇത് 40 ശതമാനമായിരുന്നു ലക്ഷ്യമിട്ടിരുന്നത്. 500 ജിഗാവാട്ട് വൈദ്യുതി എന്നത് നിലവില് കല്‍ക്കരിയില് നിന്ന് ഉത്പാദിപ്പിക്കുന്നതിന്റെ രണ്ട് മടങ്ങാണെന്നും പ്രധാനമന്ത്രിയുടെ പ്രഖ്യാപനം സൂചിപ്പിക്കുന്നത് ഊര്‍ജമേഖലയിലെ അതിവേഗത്തിലെ മാറ്റമാണെന്നുമാണ് ക്ലൈമറ്റ് ട്രെന്‍ഡ്‌സ് ഡയറക്ടര് ആര്‍തി ഖോസ്ല പറഞ്ഞത്. ലോകം ഇതുവരെ കണ്ടിട്ടില്ലാത്ത തരത്തിലുള്ള മാറ്റമായിരിക്കും അതെന്നും ഖോസ്ല പറയുന്നു. നെറ്റ് സീറോ എമിഷന് ലക്ഷ്യമിടുന്ന ഭാവിയുടെ ഊര്‍ജസ്രോതസ്സായി മാറുക സൗരോര്‍ജവും കാറ്റുമായിരിക്കുമെന്നും ഖോസ്ല പറയുന്നു.\nഇന്ത്യന് പ്രധാനമന്ത്രി നരേന്ദ്ര മോദി COP26 വേദിയില് / Photo: Twitter\nഇന്ത്യയുടെ ശരാശരി വൈദ്യുതി ആവശ്യകത ഏതാണ്ട് 1.5 ലക്ഷം മെഗാവാട്ട് ആണെന്നാണ് കണക്കാക്കപ്പെടുന്നത്. മണ്‍സൂണ് സീസണില് രാജ്യത്തിന്റെ ജലവൈദ്യുതി നിലയങ്ങള് അതിന്റെ പരമാവധിയില് പ്രവര്‍ത്തിക്കും. 90,000 മെഗാവാട്ട് വൈദ്യുതി ഉത്പാദിപ്പിക്കുന്ന സൗരോര്‍ജ സംവിധാനങ്ങള് മഴക്കാലങ്ങളില് പോലും 75 ശതമാനം കാര്യക്ഷമതയില് പ്രവര്‍ത്തിക്കും. സ്ഥിരതയുള്ള വൈദ്യുതി എന്ന നിലയില് താപനിലയങ്ങളുടെ പങ്ക് പ്രധാനമാണെങ്കിലും ഈ കണക്കുകളെയൊക്കെ മുന്‍നിര്‍ത്തി താപനിലയങ്ങളില് നിന്നുള്ള വൈദ്യുതി ആവശ്യം ഒരുലക്ഷം മെഗാവാട്ട് ആയിരിക്കും. ഇത്രയും വൈദ്യുതി ഉത്പാദിപ്പിക്കാന് ഒരുവര്‍ഷം 500 ദശലക്ഷം ടണ് കല്‍ക്കരി ആവശ്യമായി വരും.\n2022 ആകുമ്പോഴേക്ക് ഇന്ത്യയില് പുനരുപയോഗിക്കാവുന്ന ഊര്‍ജസ്രോതസ്സുകളില് നിന്നുള്ള വൈദ്യുതി ഉത്പാദനം 175 ജിഗാവാട്ട് വര്‍ധിപ്പിക്കുമെന്നാണ് കേന്ദ്ര സര്‍ക്കാര് പ്രഖ്യാപിച്ചിരിക്കുന്നത്. ഇതുവരെ 96 ജിഗാവാട്ട് മാത്രമാണ് പൂര്‍ത്തീകരിച്ചിട്ടുള്ളത്. (ഒക്ടോബകര് 31 വരെയുള്ള കണക്കാണിത്). 2030 ആകുമ്പോഴേക്കും ഇത് 500 ജിഗാവാട്ടായി ഉയര്‍ത്തണമെന്ന് ലക്ഷ്യമിടുമ്പോള് അത് എത്രത്തോളം പ്രായോഗികമാണെ് ഊഗഹിക്കാവുതേയുള്ളൂ. ഒമ്പത് വര്‍ഷം കൊണ്ട് ലക്ഷ്യം കൈവരിക്കണമെങ്കില് ഓരോ വര്‍ഷവും 45 ജിഗാവാട്ട് ഉത്പാദനം സാധ്യമാകണം. നിലവിലെ ഇന്ത്യന് സാഹചര്യത്തില് ഇത് പ്രായോഗികമാണെ് കരുതാനാവില്ല.\nപ്രതീക്ഷ നല്‍കുന്ന പ്രഖ്യാപനങ്ങള്\n2050 ഓടെ നെറ്റ് സീറോ കാര്‍ബണ് എമിഷന് കൈവരിക്കണമെങ്കില് ആഗോളതാപനം 1.5 ഡിഗ്രി സെല്‍ഷ്യസ് (വ്യവസായ വിപ്ലവത്തിന് മുമ്പുള്ള കാലത്തിലേക്കാള് കൂടുതലാണ് ഇത്) ആയി നിലനിര്‍ത്താനുള്ള നടപടികള്‍ക്കാണ് COP26 ഊന്നല് നല്‍കുന്നത്. ആഗോളതാപനം രണ്ട് ഡിഗ്രി സെല്‍ഷ്യസില് താഴെയായി നിലനിര്‍ത്തണമെന്നാണ് 2015-ലെ പാരിസ് ഉടമ്പടിയില് പറഞ്ഞിരുന്നത്. ഹരിതഗൃഹ വാതകം പുറന്തള്ളുന്നത് കുറയ്ക്കാന് കൂടുതല് പ്രതീക്ഷ നല്‍കുന്ന തീരുമാനങ്ങളാണ് രാജ്യങ്ങള് സമ്മേളനത്തില് മുന്നോട്ടുവെക്കുന്നത്. ഇതനുസരിച്ച് പാരിസ് ഉടമ്പടി പുനപരിശോധിക്കപ്പെടും.\nപ്രധാനമായും നാല് ലക്ഷ്യങ്ങളാണ ഗ്ലാസ്‌ഗോയില് പ്രഖ്യാപിക്കപ്പെട്ടത്. 2050 ഓടെ നെറ്റ് സീറോ കാര്‍ബണ് എമിഷനും ആഗോളതാപനം 1.5ല് നിലനിര്‍ത്തുന്നതുമാണ് ആദ്യത്തെ ലക്ഷ്യം. ഇതിനായി വനനശീകരണം നിര്‍ത്തുകയും, കല്‍ക്കരി ഉപയോഗം അസാനിപ്പിച്ച് പുനര്‍നിര്‍മിക്കാവുന്ന ഊര്‍ജത്തിലേക്ക് മാറുകയും, വൈദ്യുതി വാഹനങ്ങളിലേക്ക് മാറുകയും വേണം. നൂറിലേറെ രാഷ്ട്രങ്ങളാണ് 2030 ഓടെ വനനശീകരണം അവസാനിപ്പിക്കുമെന്ന് ഉറപ്പുനല്‍കിയത്.\nCOP26 നടക്കുന്ന ഗ്ലാസ്‌ഗോയില് നിന്നുള്ള കാഴ്ച / Photo Pixabay\nആവാസവ്യവസ്ഥ സംരക്ഷിക്കാനുള്ള പ്രതിരോധ സംവിധാനങ്ങള് ഒരുക്കണമെന്നതാണ് രണ്ടാമത്തെ ലക്ഷ്യം. കാലാവസ്ഥാ വ്യതിയാനം നേരിടുന്നതിന് വികസ്വര രാജ്യങ്ങള്‍ക്ക് സാമ്പത്തികസഹായം നല്‍കുന്നതിന് പാരിസ് ഉടമ്പടിയില് നിര്‍ദേശമുണ്ടായിരുന്നു. 2020 മുതല് ഓരോ വര്‍ഷവും ഇതിനായി 100 ബില്യണ് ഡോളര് നല്‍കണമെന്നാണ് വികസിത രാജ്യങ്ങളോട് ആവശ്യപ്പെട്ടത്. സാമ്പത്തികസഹായം ഉറപ്പാക്കണമെന്നതാണ് മൂന്നാമത്തെ ലക്ഷ്യമായി പറയുന്നത്. പാരിസ് ഉടമ്പടി യാഥാര്‍ഥ്യമാക്കാനുള്ള പാരിസ് റൂള്‍ബുക്കിന് COP 26-ല് അന്തിമരൂപം നല്‍കും.\nഉയരുന്ന പരിസ്ഥിതി ബോധം\nലോകത്താകെ പാരിസ്ഥിതിക അവബോധം വര്‍ധിച്ചുവരികയും ആഗോളതാപനവും കാലാവസ്ഥാ വ്യതിയാനവും സാധാരണക്കാരുടെ ഇടയില് വരെ ചര്‍ച്ചയാവുകയും ചെയ്യുന്ന കാലഘട്ടമാണിത്. കാരണം ഇന്ന് കാട്ടുതീ, വരള്‍ച്ച, പ്രളയം തുടങ്ങിയ വാര്‍ത്തകളില്ലാത്ത ദിവസമില്ല. ലോകത്തിന്റെ എല്ലാ ഭാഗങ്ങളിലും അസാധാരണമായ കാലാവസ്ഥാ പ്രതിഭാസങ്ങള് അരങ്ങേറുകയാണ്. മുമ്പ് കണ്ടിട്ടില്ലാത്തവിധത്തിലുള്ള കാലാവസ്ഥ വ്യത്യാസങ്ങള് ആളുകളെ ആശങ്കയിലാക്കുകയും ചിന്തിപ്പിക്കുകയും ചെയ്യുന്നു.\nഒരുവശത്ത് പ്രകൃതിവിഭവങ്ങള് കൊള്ളയടിച്ചും ചൂഷണം ചെയ്തും ഭൂമിയെ മരണത്തിലേക്ക് നയിക്കുന്നവര് ഉള്ളപ്പോള് തന്നെ, പരിസ്ഥിതിക്കുവേണ്ടി ജീവന് വെടിയാന് വരെ തയ്യാറുള്ളവരുമുണ്ട്. സ്വന്തം നിലനില്‍പ്പിനേക്കാള്, വരുംതലമുറയ്ക്കായി ഈ ഭൂമിയെ സംരക്ഷിച്ച് നിര്‍ത്തുന്നതാണ് ഈ കൂട്ടര്‍ക്ക് പ്രധാനം. ഈ വിഭാഗത്തില്‍പെടുന്ന മനുഷ്യരുടെ എണ്ണം നേരത്തെ വളരെ കുറവായിരുന്നു. എന്നാല് ഇന്ന് കൂടുതല് പേര് പരിസ്ഥിതി അവബോധം ഉള്ളവരായിത്തീരുന്നു എന്നത് പ്രതീക്ഷയ്ക്ക് വക നല്‍കുന്നതാണ്. അതേസമയം, ഭരണകൂടങ്ങളുടെ കരുത്തും രാഷ്ട്രീയ ഗൂഢാലോചനകളും മറികടന്ന് പരിസ്ഥിതിയ്ക്കായി എന്തെങ്കിലും ചെയ്യുക എന്നത് ഏറെക്കുറെ അസാധ്യവുമാണ്. മാത്രമല്ല, പല രാജ്യങ്ങളിലും പരിസ്ഥിതി പ്രവര്‍ത്തകര് കടുത്ത ഭീഷണിയാണ് നേരിടുന്നത്. പ്രകൃതിക്കുവേണ്ടി ശബ്ദമുയര്‍ത്തുന്നവര് ഭരണകൂടങ്ങളുടെയും കോർപറേറ്റുകളുടെയും ശത്രുതയാണ് ക്ഷണിച്ചുവരുത്തുന്നത്. നിരവധി പരിസ്ഥിതി പ്രവര്‍ത്തകര്‍ക്കാണ് കാലാവസ്ഥയ്ക്കും ഭൂമിക്കും വേണ്ടിയുള്ള പോരാട്ടത്തില് ജീവന് നഷ്ടമാകുന്നത്.\nമനുഷ്യപ്രവര്‍ത്തനങ്ങളാണ് കാര്‍ബണ് ഉദ്ഗമനത്തിന് പ്രധാന കാരണം. അതുകൊണ്ടുതന്നെ മനുഷ്യര് മനസ്സുവച്ചാല് മാത്രമെ ഭൂമിയിലെ ജീവജാലങ്ങളുടെ നിലനില്‍പ്പ് സാധ്യമാവൂ. ആഗോളതാപനം കുറയ്ക്കുന്നതിനുള്ള നടപടികള്‍ക്ക് ഇനിയെങ്കിലും രാജ്യങ്ങളും ഓരോ മനുഷ്യരും തയ്യാറായില്ലെങ്കില് വരാനിരിക്കുന്ന കാലത്തെ ദുരന്താവസ്ഥ പ്രവചനാതീതമായിരിക്കും.\n#Climate Change Conference in Glasgow